cyanic-selkie/wikianc huggingface dataset:
သာရဝဏ်နဳတိ
(ဒ)
ဒးယဝ်ကေတ်ရဲ ညံၚ်ဇဲသတ္တိအောန်၊
ဟွံယဲယဝ်ကေတ်ဂဥုဲ ယှုက်ထုဲသ္ၚိလောန်။
၂၉၇။ ဒးမံၚ်လ္ပဖေက် ဟွံဒေက်လ္ပထပ်။
ဒးမံၚ်ဖေက်မ္ဂး ၚုဟ်မးသတ္တိအောန်၊
ဟွံဒေက်ယဝ်ရထပ် ဒှ်မၞိဟ်ထပပ်လောန်။
၂၉၈။ ဒဒိုက်စိုတ်လ္ပဒုၚ် ဒဒိုက်သုၚ်လ္ပဂၠာဲ။
ဒဒိုက်သုၚ်ယဝ်ဂၠာဲ ဇၟာပ်ဒၞာဲဟွံဆာဲရ။
၂၉၉။ ဒးတီအလိုက် အခိုက်ဒးကၠိုဟ်။
ယဝ်ဟွံတီအလိုက် မၞိဟ်ဝိုက်ဝိုက်ဒှ်၊
ယဝ်ဟွံတီအခိုက် တသိုက်ဟွံဒှ်။
၃၀၀။ ဒေါသလ္ပကာတ် စိုတ်ဓါတ်လ္ပယှအ်။
ယဝ်ဒေါသာကာတ် ဟွံလအ်ညာတ်ဒုဟ်၊
ယဝ်ယှအ်စိုတ်ဓါတ် ကၠောန်ကျာတ်သီုလၞုဟ်။
၃၀၁။ ဒုဟ်ဂကောံလ္ပဟီု ပွလီုလ္ပကၠောန်။
ဒုဟ်ဂကောံယဝ်ဟီု ဒှ်ဟိုတ်လီုလာ်၊
ပွလီုယဝ်ကၠောန် ဒှ်ကမၠောန်ပလီုပလာ်။
၃၀၂။ ဒုဟ်လၞုဟ်ကဵုညာတ် ဒုဟ်ဝါတ်ကဵုဆဵု။
ဒုဟ်ဝါတ်ယဝ်ဆဵု ဂိုတ်လေဝ်ဟွံဖဲ။
၃၀၃။ ဒုဟ်ခေတ်ဂှ်လပဟီု ပွလီုဂှ်ဝေၚ်ပါဲ။
ပွလီုဟွံပါဲမ္ဂး မွဲတ္ၚဲဒးဆဵုဘဲ။
၃၀၄။ ဒၞက်ဆာန်လေဝ်ရံၚ် ဒၞက်ပွံၚ်လေဝ်ပါဲ။
ဒၞက်ဆာန်ယဝ်ရံၚ် ဟွံဗၠးစံၚ်တူစိုတ်၊
ဒၞက်ပွံၚ်ဟွံပါဲ ဟွံဗၠးအန္တရာယ်ချိုတ်။
၃၀၅။ ဒြပ်နွံမှချပ် စိုတ်တပ်မှကၠောန်။
ဒြပ်ဟွံမဲယဝ်ချပ် ကသပ်ဟွံဍိုက်ပေၚ်၊
စိုတ်ဟွံတပ်ယဝ်ကၠောန် ဒှ်ကမၠောန်ပၠေၚ်။
၃၀၆။ ဒုဟ်ကွးဂှ်ဒးဂၠာဲ စၞာဲကွးဂှ်ဒးကၠိုဟ်။
ဒုဟ်ကွးယဝ်ဟွံဂၠာဲ ဇၟာပ်ဒၞာဲလီုပြဟ်၊
စၞာဲကွးယဝ်ဟွံကၠိုဟ် အ္စာခိုဟ်ဟွံဒှ်။
တၞီဗၠိုက်ယဝ်အောန်စိုတ် စဵုချိုတ်ဟွံဂီုကၠီု။
၃၀၈။ ဒးဗၠေတ်ကဵုတီ တၞီဗၠိုက်ဒးကၠိုဟ်။
ဒးဗၠေတ်ဟွံတီရ လ္ပသ္ပအ္စာပြဟ်၊
တၞီဗၠိုက်ဟွံကၠိုဟ် အ္စာခိုဟ်ဟွံဒှ်။
လေပ်ဇဳမှ ညးသ္ပအ္စာ၊
လွဳမာန်မှ ဇၟာပ်ဌာန်ပြာထာ။
၃၁၀။ ဒုဟ်ဘဝကဵုကၠိုဟ် ပွခိုဟ်ကဵုတီ။
ဒုဟ်ဘဝယဝ်ကၠိုဟ် ဒှ်သပ္ပုရိုဟ်လောဲ၊
ပွခိုဟ်ယဝ်တီ ဗၠိုက်တၞီဟွံမဲ။
၃၁၁။ ဒုဟ်ဇကုကဵုကၠိုဟ် ညးခိုဟ်လ္ပဣဿာ။
ဒုဟ်ဇကုယဝ်ကၠိုဟ် ဂွံခိုဟ်စမာန်၊
ညးခိုဟ်ယဝ်ဟွံဣဿာ တၠပညာဒှ်မာန်။
၃၁၂။ ဒးညျာကဵုဘဝ ဒးဂွံကဵုဂကူ။
ယဝ်ဟွံညှာဘဝ မာနဒှ်လောဲ၊
ယဝ်ဟွံဂွကဵုဂကူ ဘဝနှဴဒှ်လောဲ။
၃၁၃။ ဒေါသလ္ပကာတ် လ္ပညာတ်ဒုဟ်ပြဟ်။
ယဝ်ဒေါသကာတ် ဒးဝါတ်ရဲဖဝ်၊
ယဝ်ညာတ်ဒုဟ်ပြဟ် ဒှ်ဟိုတ်ဂွံသဝ်။
၃၁၄။ ဒးနွံလွဳ ဒးညဳသာ။
နွံလွဳမှ ဒှ်သေဌဳ၊
ညဳသာမှ ဒှ်တသိုက်ဇဳ။
၃၁၅။ ဒးမံၚ်လ္ပဖေက် ဒေက်မံၚ်လ္ပယှအ်။
ဒးမံၚ်ယဝ်ဖေက် ယှတ်ဒေက်ဂုဏ်ဖိုလ်၊
ဒေက်မံၚ်ယဝ်ယှအ် ဆလအ်ဟွံပေၚ်တွဵု။
၃၁၆။ ဒြပ်ဂှ်လ္ပစောဲစပ် ကသပ်ဂှ်လ္ပကဵုဗၠေတ်။
စောဲစပ်ဒြပ်မ္ဂး ချိုတ်ဒးဒှ်ကြာန်၊
ကသပ်ယဝ်ဗၠေတ် ဒဒိုက်ကေတ်ဟွံမာန်။
၃၁၇။ ဒုဟ်သၟိၚ်လ္ပဟီု ဒုဟ်ကမ်လ္ပဂး။
ယဝ်ဟီုဒုဟ်သၟိၚ် ဒးဂွိၚ်စံၚ်တူ၊
ယဝ်ဟီုဒုဟ်ကမ် မၞိဟ်အမ်အမ်ကော်ခဴ။
၃၁၈။ ဒုက်လက်မာန်မှသ္ပအ္စာ ဒုၚ်စကာမာန်မှသ္ပဍိက်။
ဒုၚ်စကာဟွံမာန်သ္ပဍိက် အတိုၚ်ပၟိက်ဟွံဂွံၚုဟ်။
၃၁၉။ ဒြပ်ညးလ္ပဂၠေံလအ် ပအ်ပအ်လ္ပမံၚ်။
ဒြပ်ညးဂၠေံလအ်မ္ဂး ဟွံဗၠးဒးဗျိ၊
ပအ်ပအ်မံၚ်မ္ဂး ကြဴဒးစံၚ်တူဂိ။
ဒါန်ယဝ်ဟွံဗလး ဇၟာပ်မၞိဟ်ဒးဆာန်၊
သဳလမၚ်မွဲ ဘဝပြဲကလိဂွံမာန်။
၃၂၁။ ဒါန်လ္ပကဵုကြဳ သဳလ္ပကဵုလီု။
ဒါန်ယဝ်ကြဳမ္ဂး ကြဴဒးဝါတ်ဂါတ်၊
သဳယဝ်လီုလာ် ဂၠံၚ်လ္ပာ်ခိုဟ်ဟွံညာတ်။
၃၂၂။ ဒါန်လေဝ်နိဿဲ သဳလေဝ်မၚ်မွဲ။
ဒါန်ယဝ်နိဿဲ တ္ၚဲလဵုဟွံဝါတ်၊
၃၂၃။ ဒၞာဲစိုပ်ကဵုဂွံလဟိၚ် စိုတ်ထိၚ်ကဵုဂွံမာန်။
ဒၞာဲစိုပ်ယဝ်ဟွံလဟိၚ် ၜိုန်ဒှ်သၟိၚ်ဟွံဍိုပ်ဍဴ၊
ထိၚ်စိုတ်ဟွံမာန်မ္ဂး ဒၞာဲစိုပ်ဒးစံၚ်တူ။
၃၂၄။ ဒှ်ဂၠဴမ္ဂးဒးဒုၚ်ဇိက် ဒှ်ဍိက်မ္ဂးဒးဒုၚ်စကာ။
ဒှ်ဂၠဴဟွံဒုၚ်ဇိက် အတိုၚ်ပၟိက်ညးၜုၚ်တက်၊
ဒှ်ဍိက်ယဝ်ဟွံဒုၚ်စကာ ညးဟွံညှာသက်သက်။
၃၂၅။ ဒါန်လ္ပကဵုဗၠေၚ် သဳလ္ပဝေၚ်ညိ။
ယဝ်ဒါန်ဗၠေၚ် ဗွဲတၟေၚ်ဟွံရာၚ်ဆာဲ၊
သဳယဝ်ရဝေၚ် ဗွဲတၟေၚ်အာပါယ်။
၃၂၆။ ဒုဟ်ဝါတ်ကဵုဂွံဆဵု ဓရ်မ္ၚဵုကဵုဂွံနွံ။
ဒုဟ်ဝါတ်ယဝ်ရဆဵု ပူဂဵုဂှ်ဟွံဂံၚ်ပၠေၚ်၊
ဓရ်မ္ၚဵုယဝ်နွံ စုံရုံဂွံဍိုက်ပေၚ်။
၃၂၇။ ဒှ်မၞိဟ်မ္ဂးကဵုတ္ၚအ် တဵုကၠအ်မ္ဂးဒးမာန်ဝါဲ။
ဒှ်မၞိဟ်ယဝ်ဟွံတ္ၚအ် ဆလအ်ညးဟွံဆာန်၊
တဵုကၠအ်ဝါဲယဝ်ဟွံမာန် ၜိုတ်ဂစာန်ခိုဟ်ဟွံမာန်။
၃၂၈။ ဒေါသဂှ်ဆေဝ်တာ မေတ္တာဂှ်ထ္ၜး။
မေတ္တာယဝ်ထ္ၜး မုက်မတ်တၟးမြဟ်မြဴ။
ယဝ်ညာတ်ဒၞါဲခိုဟ် သပ္ပုရိုဟ်ဒှ်လောဲ၊
၃၃၀။ ဒးဟာချပ်ဗစာ မှာဟာပါ်ဖါဲ။
ဒးဟာယဝ်ဟွံဗစာ မှာလေဝ်ထေၚ်ဒး၊
မှာဟာဟွံပါ်ဖါဲ ဂၠာဲဒုဟ်ဟွံဒး။
၃၃၁။ ဒြဟတ်စိုတ်ဂှ်လွဳ ဒြဟတ်ညဳဂှ်ထိၚ်။
ဒြဟတ်စိုတ်လွဳမှ ကၠောန်ပဂိုတ်မာန်၊
ဒြဟတ်ညဳထိၚ်မှ ဍာ်ဇမၠိၚ်အာမာန်။
၃၃၂။ ဒးတီအဓိက သာမညဒးကၠိုဟ်။
ဟွံတီအဓိက ကၠောန်ပဟွံစိုပ်တရဴ၊
သာမညဟွံကၠိုဟ် ၜိုန်ခိုဟ်ဟွံဍိုပ်ဍဴ။
၃၃၃။ ဒးတီအခိၚ် ဒးချိၚ်ဒြဟတ်။
ဟွံတီအခိၚ် အံၚ်ဇၞးဂၠိၚ်သ္ၚောဲ၊
ဟွံချိၚ်ဒြဟတ် ဟွံထတ်ဒှ်ယဲ။
၃၃၄။ ဒးဝေၚ်ပရိယာဲ ဒးဂၠာဲလညာတ်ပြဲ။
ဝေၚ်ပရိယာဲ ဇၟာပ်ဒၞါဲအံၚ်ဇၞး၊
ဒဒိုက်ဖေက် ကၠက်ၜေက်တသိုက်၊
ယုတ်ဒေက်လၞုဟ် လၟုဟ်ဒှ်ဒဒိုက်။
၃၃၆။ ဒးဗစာ ဒးညှာ။
ဟွံဗစာ မှာလောဲ၊
ဟွံညှာ မေတ္တာညးဟွံမဲ။
၃၃၇။ ဒုဟ်ကဵုကၠိုဟ် ဂုဏ်ခိုဟ်ကဵုတီ။
ဒုဟ်ဟွံကၠိုဟ် ဂွံခိုဟ်ဟွံလောဲ၊
ဂုဏ်ခိုဟ်ဟွံတီ ဗၠိုက်တၞီလောဲ။
၃၃၈။ ဒးစွံအိန်ရဳ ကျာ်သြဳဒးနွံ။
နွံအိန်ရဳမှ ကျာ်သြဳဒှ်မာန်၊
ကျာ်သြဳနွံမှ ညးပပဓာန်။
ဒုဟ်ပလီုမဂး ဂွံဗၠးဝဲ၊
ဂုဏ်ဟီုမဂး ၚုဟ်မးဒှ်လောဲ။
ရီုဗၚ်ဟွံမဲ တ္ၚဲလဵုဟွံၜိုဟ်၊
ဟွံမွဲမွဲစိုတ် ချိုတ်လေဝ်ဟွံခိုဟ်။
၂၄၁။ ဒးလေပ်ပညာ ဝေါဟာဒးကၠိုဟ်။
ဟွံလေပ်ပညာ ချပ်ဗစာဟွံဒး၊
ဝေါဟာဟွံကၠိုဟ် မၞိဟ်ခိုဟ်ဟွံဂး။
၃၄၂။ ဒုၚ်ပါ်ဖါဲ ဒုၚ်ဂၠာဲညိ။
လညာတ်ခိုဟ်အိုတ်ဂှ် ဒှ်ပါ်ဖါဲရ၊
ဂၠုက်ဂၠာဲခိုဟ်အိုတ်ဂှ် ဒှ်ဂၠာဲဒုဟ်ရ။
၃၄၃။ ဒးအိုတ်ဟွံမဲ လောဲအိုတ်ဟွံဒှ်။
လောဲအိုတ်နွံတွဵု ကဵုဓရ်ဟွံသၟဟ်။
၃၄၄။ ဒးနွံဝါသနာ စေတနာဒးတပ်။
ဟၟဲဝါသနာ ကၠောန်အာဇြိုၚ်စိုတ်၊
စေတနာဟွံတပ် ကၠောန်ချပ်လေၚ်အိုတ်။
၃၄၅။ ဒၞါဲကြံၚ်ပၜတ် ဒၞာဲၜတ်ပကြံၚ်။
ဒၞါဲကြံၚ်ယဝ်ၜတ် ဒြဟတ်ယှအ်လီု၊
ဒၞါဲၜတ်ယဝ်ကြံၚ် ဟွံအံၚ်ဇၞးလီု။  ။
(ဓ)
၃၄၆။ ဓရ်ခိုဟ်လ္ပသၠေဟ်ပၟာ ပညာလ္ပထေၚ်သောဲ။
ဓရ်ခိုဟ်ယဝ်သၠေဟ်ပမာ ဒးအာစိုပ်အပါယ်ပန်၊
ပညာဂှ်ယဝ်ထေၚ်သောဲ ဂွံပြဲတိုန်ဝါတ်ဂါတ်။
၃၄၇။ ဓရ်ကဵုညာတ် မၞိဟ်ဝါတ်ကဵုဆာန်ဍူ။
ယဝ်ဟွံညာတ်ဓရ် ဇၟာပ်ကဝ်ဒးကျာတ်၊
မၞိဟ်ဝါတ်ဟွံဆာန်ဍူ စိုတ်လတူတပ်ဂွံဒှ်ဝါတ်။
၃၇၈။ ဓီုမံၚ်လ္ပယှအ်စိုတ် စရိုတ်ခိုဟ်လ္ပကၠဟ်ထောံ။
ဓီုမံၚ်ယဝ်ယှအ်စိုတ် စဵုချိုတ်လေပ်ဟွံမာန်၊
စရိုတ်ခိုဟ်ယဝ်ကၠဟ် ဒးဒှ်ဒဒိုက်ဇၟာပ်ဌာန်။  ။
(န)
၃၄၉။ နွံဖိုလ်မ္ဂးအေၚ် ကမၠောန်ပၠေၚ်ညးလ္ပသၞ။
နွံဖိုလ်ယဝ်အေၚ် ဂွံဍိုက်ပေၚ်ဨကန်၊
ကမၠောန်ပၠေၚ်ညးယဝ်ဟွံသ္ပ တဲသၞအောန်ပၠန်။
၃၅၀။ နွံမ္ဂးကဵုဒါန် ဆာန်မ္ဂးဒးမၚ်မွဲ။
နွံယဝ်ဟွံကဵုဒါန် အဓါန်ဂတဒးဝါတ်ဂါတ်၊
ဆာန်ယဝ်ဟွံမၚ်မွဲ ကြဴတဲဒးကျာတ်။
၃၅၁။ နွံဖိုလ်မ္ဂးလ္ပယှအ် ဇၟာပ်သကအ်လ္ပဗက်။
နွံဖိုလ်ယဝ်ယှအ် ဟွံလအ်ဒးဍန်ဂြက်၊
ဇၟာပ်သကအ်ယဝ်ဗက်မ္ဂး ဟွံဗၠးဘဲနရက်။ ။
(ပ)
၃၅၂။ ပညာလေဝ်ဂၠာဲ ဌာန်ဒၞာဲလေဝ်ရံၚ်။
ပညာယဝ်ဟွံဂၠာဲ ဂၠံၚ်ဆာဲတိုန်ဟွံမဲ၊
ဌာန်ဒၞာဲယဝ်ဟွံရံၚ် မံၚ်တုဲပြံၚ်ဟွံလောဲ။
၃၅၃။ ပါၚ်ဂှ်မၚ်မွဲ စိုတ်ပြဲဂှ်လ္ပကၠဟ်။
ပါၚ်ယဝ်ဟွံမၚ်မွဲ သၞဝဲဒးဆဵုညာတ်၊
စိုတ်ပြဲယဝ်ကၠဟ် ကြဴဒှ်ဒဒိုက်ဝါတ်။
၃၅၄။ ပါၚ်လ္ပဂၠိၚ် အခိၚ်လ္ပဖအိုတ်။
ယဝ်ပါၚ်ဂၠိၚ်မ္ဂး ဟွံဗၠးဒးဗျိ၊
ယဝ်ဖအိုတ်အခိၚ်မ္ဂး ကြဴဒးကဟောမ်ဂိ။
၃၅၅။ ပါၚ်လေဝ်ကဵုတပ် ကသပ်လေဝ်ကဵုခိုဟ်။
ယဝ်ပါၚ်တပ် ညးဒးဂၞပ်လောဲ၊
ယဝ်ကသပ်ခိုဟ် သပ္ပုရိုဟ်ဒုၚ်တဲ။
ယဝ်ဟွံကၠိုဟ်ပြယာဲ ဇၟာပ်ဒၞာဲဒးဆဵုဘဲ၊
မၞိဟ်ခိုဟ်ယဝ်ဟွံတီ ဒးတၞီဗၠိုက်လောဲ။
၃၅၇။ ပဋိပတ်လ္ပအမ် ကဵုညးလေဝ်လ္ပကြမ်။
ပဋိပတ်ယဝ်အမ် သမၠီုဒှ်မာန်၊
ယဝ်ကြမ်ဂၠိုၚ် ညးဂိုၚ်ထောံမာန်။
၃၆၈။ ပၟိက်ဇကုလ္ပဗက် ညးလက်အီထ္ၜးဏာ။
ပၟိက်ဇကုယဝ်ဟွံဗက် စန်ဒက်ဂကောံခိုဟ်၊
ညးလက်အီထ္ၜးဏာ စေတနာဇကုညးကၠိုဟ်။
၃၅၉။ ပၟိက်ကွးလေဝ်ဒးကၠိုဟ် နယ်ခိုဟ်လေဝ်ဒးရပ်။
ပၟိက်ကွးယဝ်ကၠိုဟ် အ္စာခိုဟ်ဂွံယၟု၊
နယ်ခိုဟ်ယဝ်ရပ် ဝေတ်ကွးတပ်ဟွံဂံၚ်ဗြု။
၃၆၀။ ပျဲညးလ္ပချပ် ဂၠံၚ်တပ်ဂှ်ကွာ်
ဂၠံၚ်တပ်ယဝ်ဟွံကွာ် ဂၠိုၚ်သာ်ဒးဆဵုဘဲ။
၃၆၁။ ပြဟ်ပြဟ်လ္ပကၠောန် ယောန်ယောန်လ္ပသ္ပ။
ယောန်ယောန်ယဝ်သ္ပ ကျညးမံၚ်ကျာတ်။
၃၆၂။ ပညာဂှ်ဆာန် ပိုန်ဟာန်ဂှ်ဂၠာဲ။
ပညာယဝ်ဆာန် ဇၟာပ်ဌာန်ဟွံကျာတ်၊
ပိုန်ဟာန်ယဝ်ဂၠာဲမ္ဂး ဟွံဒးဝါတ်ဂါတ်။
၃၆၃။ ပွံၚ်လေဝ်ဒးရံၚ် အိန်ထံၚ်လေဝ်ဒးရုဲ။
အိန်ထံၚ်ယဝ်ဟွံရုဲ ကြဴထုဲထံၚ်ပြးပြဟ်။
၃၆၄။ ပညာလေဝ်ကဵုလေပ်ကၠး ဒ္ဂေတ်အးလေဝ်ကဵုနွံ။
ပညာယဝ်လေပ်ကၠး ဂွံယးတၟးဇၟာပ်ဌာန်၊
ဒ္ဂေတ်အးယဝ်နွံ ဇၟာပ်ဘုံပြယထာမာန်။
၃၆၅။ ပါၚ်လ္ပရုန်မဵု နွံမ္ၚဵုဂှ်ဟီုဂး။
ပါၚ်ယဝ်ရုန်မဵု ဒှ်ပူဂိုလ်သမၠီု၊
နွံမ္ၚဵုယတ်ဟီုဂး ဒှ်ၚုဟ်မးအိုတ်သီု။
၃၆၆။ ပညာလေဝ်ဒးကတ် ပဋိပတ်လေဝ်ဒးမၚ်မွဲ။
ပညာဟွံကတ် ပြာကဋ်ဟွံမာန်၊
ပဋိပတ်ဟွံမွဲ တုပ်နယ်ကၠဵုကွာန်။
၃၆၇။ ပဂုဏ်ကဵုဒး ပါ်ထ္ၜးကဵုတပ်။
ပဂုဏ်ဟွံဒး ဟွံဗၠးသၞဝဲ၊
ပါ်ထ္ၜးဟွံတပ် ဒုဟ်စိုပ်ဂွံဘဲ။
၃၆၈။ ပၟိက်ညးလေဝ်ဗက် နရက်လေဝ်ဒးဖေက်။
ပၟိက်ညးယဝ်ဟွံဗက် ဒးဒုၚ်လက်ကြာန်၊
နရက်ယဝ်ဟွံဖေက် ဒ္ဂေတ်ယုတ်ဒေက်မာန်။
ပရေအ်တုဲယဝ်ဂွ ဟွံထဗဂၠံၚ်ခိုဟ်၊
မာနယဝ်စွံ ညံၚ်ကၠဟ်ထောံဘဝခိုဟ်။
ဟွံလ္ၚတ်ပညာ ဟွံပြာထာ၊
ဗၞတ်ဗၜတ်ဟွံတီ ဗၠိုက်တၞီလၟိုန်ခါ။
၃၇၁။ ပပတှ်ေလောဲ ပထေၚ်သောဲပြဟ်။
ပတှ်ေလောဲ သၞဝဲစိုပ်မာန်၊
၃၇၂။ ပပတှ်ေပြဟ် မဒှ်သၞ။
ပတှ်ေပြဟ် ဒှ်လေၚ်၊
ယဝ်ဒှ်သၞ သောကစံၚ်ပၠေၚ်။
၃၇၃။ ပခဒေဟ်လောန် ပကၠောန်ယုတ်။
ခဒေဟ်လောန် အောန်ဂါရဝ၊
ကၠောန်ယုတ် ဒးဟုတ်ဇၟာပ်ဘဝ။
၃၇၄။ ပတံၚ်အခိၚ် ပဂွိၚ်ကဵုညး။
တံၚ်အခိၚ်မဂး ၚုဟ်မးယှအ်အိုတ်၊
ဂွိၚ်ကဵုညးမဂး ဟွံဗၠးဒဒိုက်စိုတ်။
၃၇၅။ ပလီုဂုဏ်လေပ် ပကြေပ်ဂုဏ်သိုက်။
ဂုဏ်လေပ်လီုအာ ပညာဟွံပြဲ၊
ဂုဏ်သိုက်ကြေပ်ဂှ် တုပ်သၟဟ်ပြိုတ်မွဲ။ ။
(ဖ)
၃၇၆။ ဖန်ဒးဂွံၚုဟ် တီဒုဟ်ဝေၚ်လေပ်။
ယဝ်ဖန်ဟွံဒး ၚုဟ်မးဂွံအောန်၊
ဟွံတီဒဟ်မ္ဂး ဂွံဗၠးဒဒိုက်အောန်။
၃၇၇။ ဖန်ဂွံခေါၚ်လ္ပဍောၚ် ဖန်သောၚ်လွဳဓရ်။
ဖန်ဂွံခေါၚ်ဍောၚ်ထောံမ္ဂး ကြဴဒးကဟောမ်၊
ဖန်သောၚ်ဟွံလွဳဓရ် ဂၠိုၚ်ကဝ်ဒးကဟောမ်။
၃၇၈။ ဖိုလ်ဒါန်ကဵုကၠိုဟ် ခမဳခိုဟ်ကဵုတီ။
ဖိုလ်ဒါန်ယဝ်ကၠိုဟ် ဘဝခိုဟ်စိုပ်လောဲ၊
ခမဳခိုဟ်ယဝ်တီ ဒးတၞီဗၠိုက်ဟွံမွဲ။   ။
(ဗ)
၃၇၉။ ဗၠေတ်မ္ဂးဒးသောၚ်ထ္ၜး ဟွံကၠးမ္ဂးဒးသၟာန်။
ဗၠေတ်ဟွံသေၚ်ထ္ၜး ညးတၞဟ်စိုတ်ဟွံအး၊
ဟွံကၠးယဝ်ဟွံသၟာန် ဂမြၚ်ညာဏ်ဟွံတၟး။
၃၈၀။ ဗၠေတ်မ္ဂးကၠဟ်လ္ပဇြိုၚ် ဟွံခိုၚ်မ္ဂးလှာဲလ္ပဂိုဟ်။
ဗၠေတ်ဂှ်ယဝ်ကၠဟ်ဇြိုၚ် ပရိုၚ်ယုတ်မံက်၊
ဟွံခိုၚ်ဂှ်ယဝ်လှာဲဂိုဟ် မၞိဟ်ဒိုဟ်ဂွိုၚ်ညးကော်။
၃၈၁။ ဗီုစဂှ်ကၠောန် ဗီုစၞောန်ထ္ၜးဂှ်မံၚ်။
ဗီုစဂှ်ယဝ်ဟွံကၠောန် ဒးဒုၚ်ဒေါန်ဗျိ၊
ဗီုစၞောန်ထ္ၜးယဝ်ဟွံမံၚ် အစံၚ်အ္စာထေဲတှ်ေဂိ။
၃၈၂။ ဗီုချပ်လဝ်ဂှ်သ္ဂး ဗီုဂွံဒးဂှ်ဆက်ဆောမ်။
ဗီုချပလဝ်ယဝ်သ္ဂး ဂွံဗၠးနူသၠေဟ်ပၟာ၊
ဗီုဂွံဒးယဝ်ဆက်ဆောမ် ဂကောမ်ညဳသာ။
၃၈၃။ ဗၠေတ်မ္ဂးလ္ပညှာ သ္ပအ္စာမ္ဂးအေၚ်။
ဗၠေတ်ဒၟံၚ်ယဝ်ညှာ ညံၚ်ထဴဏာပါဲ၊
၃၈၄။ ဗီုတ္ၚဲလေဝ်လ္ပသၠုၚ် ဗီုကြုၚ်လေဝ်လ္ပတ္ၚံက်။
ယဝ်သၠုၚ်ဗီုတ္ၚဲ ညးမွဲဟွံသ္ဍိုက်ဆာန်၊
ယဝ်တ္ၚံက်ဗီုကြုၚ် ဒးဒုၚ်ပျဲကဵုညးတၞဟ်မာန်။
၃၈၅။ ဗျုလ္ပထောံဒစုန် မၞိဟ်တၠဂုဏ်လ္ပဝိုတ်။
ဗျုယဝ်ထောံဒစုန် လောတ်စှ်ေဖျုန်မေက်၊
မၞိဟ်တၠဂုဏ်ယဝ်ဝိုတ် ချိုတဟွံဗၠးနရက်။
၃၈၆။ ဗၞတ်ဗ္ၜတ်ကဵုကၠိုဟ် ဒ္ဂေတ်ခိုဟ်ကဵုနွံ။
ဗၞတ်ဗ္ၜတ်ကၠိုဟ်မှ ညးသ္ပခိုဟ်၊
ဒ္ဂေတ်ခိုဟ်နွံမှ ညးသ္ပသပ္ပုရိုဟ်။
ယဝ်ဒှ်ဗီုကၠမသဟွံမဲ၊
ယဝ်မံၚ်ဗီုပဟ် ဂွံဒယှ်ဟွံလောဲ။
၃၈၈။ ဗီုကေတ်ဂှ်ကဵု ဗီုကဵုဂှ်ကေတ်။
ဗီုကေတ်ယဝ်ကဵု ညးလဵုဟွံက္ဍုဟ်၊
ဗီုကဵုယဝ်ကေတ် ခါလဵုဟွံဗၠေတ်ပုဟ်။
၃၈၉။ ဗီုညးလ္ပမှာ ဗီုအ္စာလ္ပကၠဟ်။
ဗီုညးယဝ်မှာ အခါလဵုဟွံခိုဟ်၊
ဗီုအ္စာယဝ်ကၠဟ် ဟွံဒှ်သပ္ပုရိုဟ်။
၃၉၀။ ဗၠေတ်လ္ပဒက်ဝဲ အစောဲလ္ပစွံလအ်။
ဗၠေတ်ယဝ်ဒက်ဝဲ မွဲတ္ၚဲဒးဆဵုဒဒိုက်၊
၃၉၁။ ဗီုမှာလေဝ်ဒးကၠိုဟ် ဗီုခိုဟ်လေဝ်ဒးတီ။
ဗီုမှာယဝ်ကၠိုဟ် ဂၠံၚ်ခိုဟ်ဒှ်လောဲ၊
၃၉၂။ ဗီုတီဂှ်ကဵုညးကၠိုဟ် ဗီုခိုဟ်ဂှကဵုညးကေတ်။
ဗီုတီဂှ်ဟွံမိက်ကဵုညးကၠိုဟ် တီခိုဟ်ဟွံသေၚ်၊
ဗီုခိုဟ်ဂှ်ယဝ်ဟီုထလေတ် ဒှ်ဒ္ဂေတ်သမၠီုဟေၚ်။
ဟွံကၠိုဟ်ဗီုကေတ် ဒးဗၠေတ်ဒၟံၚ်လၟိုန်၊
ဗီုခိုဟ်ဟွံဖန် ထုဲၜန်ဒၟံၚ်လၟိုန်။
၃၉၄။ ဗီုအဲဒးတီ ဗီုညးဒးကၠိုဟ်။
ဗီုအဲဟွံတီပၠန် ဖန်ဖက်ဟွံလောဲ၊
ဗီုညးဟွံကၠိုဟ် ဂၠံၚ်ခိုဟ်ဟၟဲ။
၃၉၅။ ဗီုကၠိုဟ်သောၚ်ထ္ၜး ဗီုကၠးစန်ဒက်။
ဗီုကၠိုဟ်သောၚ်ထ္ၜးမှ ညးပဗက်မာန်၊
ဗီုကၠးစန်ဒက်မှ အာဂတမာန်။
(ဘ)
၃၉၆။ ဘဝလေဝ်လ္ပပၠေၚ် ကွတ်ဝေၚ်လေဝ်လ္ပကတ်။
ပၠေၚ်ဘဝမ္ဂး ကြဴဒးကဟောမ်စိုတ်၊
ကွတ်ဝေၚ်ယဝ်ကတ် ဒှ်ဟိုတ်ဒြပ်ရတ်အိုတ်။
၃၉၇။ ဘဝသိုက်လ္ပသ္ဍိုက် ဘဝဒိုက်လ္ပဍောၚ်စိုတ်။
ဘဝသိုက်ယဝ်သ္ဍိုက် ဒဒိုက်ဝဋ်ဂၠိၚ်၊
ဘဝဒိုက်ယဝ်ဍောၚ်စိုတ် ကသပ်အိုတ်ဒးဂွိၚ်။
၃၉၈။ ဘာသာဒးဗဒါဲ ပရိယာဲဒးကၠိုဟ်။
ဗဒါဲဘာသာမှ ကၠောန်ပဒှ်လောဲ၊
ပရိယာဲကၠိုဟ်မှ အာဂတိဂၠိၚ်သ္ၚောဲ။
(မ)
၃၉၉။ မၞိဟ်စိုတ်စၞာဲဂှ်ဝေၚ် မၞိဟ်ကသပ်တၟေၚ်ဂှ်ဗ္ဒာဲ။
မၞိဟ်စိုတ်စၞာဲဟွံဝေၚ် ဗွဲတၟေၚ်ဒးလီုလာ်၊
မၞိဟ်ကသပ်တၟေၚ်ယဝ်ဗ္ဒာဲ ဂွံပြယာဲဂၠိုၚ်သာ်။
၄၀၀။ မၞိဟ်စိုတ်စၞာဲဂှ်ဝေၚ် မၞိဟ်ကသပ်တၟေၚ်ဂှ်ဗ္ဒာဲ။
မၞိဟ်စိုတ်စၞာဲဟွံဝေၚ် ဗွဲတၟေၚ်ဒးလီုလာဲ၊
၄၀၁။ မေတ္တကဵုဍာံပြ စေတနာကဵုတပ်မှ။
မေတ္တာဍာံပြ ဝဲသၞဟွံမဲ၊
စေတနာတပ် ဂၠာဲဒြပ်ဂွံလောဲ။
၄၀၂။ မံၚ်ကဵုဒးရး စကဵုအးဇ္ၚး။
ယဝ်မံၚ်ဒးရး ဂွံဗၠးသၞဝဲ၊
ယဝ်စအးဇ္ၚး ဟွံဒးဂိယဲ။
၄၀၃။ မံၚ်ကဵုတပ် ကသပ်ကဵုဇြိုဟ်။
ယဝ်မံၚ်တပ် ဂွံဒြပ်သၟးသၟး၊
ယဝ်ကသပ်ဇြိုဟ် ဇၟာပ်ဒိုဟ်ထိုၚ်သး
၄၀၄။ မံၚ်ကဵုသဝ် လၟေတ်ဓရ်ကဵုနွံ။
ယဝ်မံၚ်သဝ် ရဲအဖဝ်ဂၠိုၚ်မိပ်သၠောၚ်၊
ယဝ်နွံလၟေတ်ဓရ် ဍုၚ်သွဝ်ဂွံဟွံယောၚ်။
၄၀၅။ မံၚ်လေဝ်ကဵုၜိုဟ် စိုတ်ခိုဟ်လေဝ်ကဵုနွံ။
မံၚ်ၜိုဟ်မ္ဂး ဟွံဒးဍောၚ်ၜိုတ်၊
စိုတ်ခိုဟ်မ္ဂး ညးဒးဆာန်ဖအိုတ်။
၄၀၆။ မၞိဟ်ဟွံခိုဟ်ဝေၚ်ပါဲ မၞိဟ်ဆာဲနိဿဲ။
မၞိဟ်ဟွံခိုဟ်ဟွံဝေၚ်ပါဲ ဂၠံၚ်ဆာဲတိုန်ဟွံမဲ၊
မၞိဟ်ဆာဲယဝ်ဟွံနိဿဲ ဂွံသၠုၚ်ပြဲဟွံမဲ။
၄၀၇။ မံၚ်စလ္ပပပ် ကသပ်ယုတ်လ္ပချပ်။
ကသပ်ယုတ်ချပ် ဂၠံၚ်တပ်ကေတ်ဟွံဒး။
၄၀၈။ မာနဂှ်ၜုၚ် ဓရ်ဂှ်သၠုၚ်။
မာနယဝ်ၜုၚ် ဂွံသၠုၚ်တိုန်ဇၟာပ်ကဝ်၊
ဓရ်ယဝ်သၠုၚ် ဂွံစိုပ်ဍုၚ်သွဝ်။
၄၀၉။ မံၚ်လေဝ်ကဵုညဳ ဓရ်လွဳလေဝ်ကဵုနွံ။
မံၚ်ညဳမ္ဂး ကျာ်ဒးထိုၚ်သး၊
ဓရ်လွဳနွံမ္ဂး ဂွံဇၞးသၞအိုတ်အး။
၄၁၀။ မှာမ္ဂးဒုၚ်ဝန် ဂွံနန်မ္ဂးလ္ပသၠုၚ်။
မှာဟွံဒုၚ်ဝန် ဒှ်လက်သန်သမၠီု၊
ဂွံနန်တုဲသၠုၚ်မ္ဂး ကြဴစိုတ်ဒးလီု။
၄၁၁။ မံၚ်ကဵုမေတ္တာ စေတနာကဵုသၠုၚ်။
မံၚ်ကဵုမေတ္တာ ဒၞာဲအာညးသ္ဍိုက်၊
စေတနာသၠုၚ်ပြဲ မွဲတ္ၚဲဂွံတသိုက်။
၄၁၂။ မၞိဟ်ယုတ်ဂှ်လ္ပနိဿဲ မံၚ်လှဲဂှ်လ္ပဒးစိုတ်။
မၞိဟ်ယုတ်ယဝ်နိဿဲ ဘဝပြဲဒးဟောမ်တဴ၊
မံၚ်လှဲယဝ်ဒးစိုတ် ခါချိုတ်ဒးစံၚ်တူ။
၄၁၃။ မံၚ်ကဵုချိုတ်ပၠိုတ် အလိုက်စိုတ်လ္ပဗက်။
မံၚ်ဟွံချိုတ်ပၠိုတ် ဒးဍောၚ်စိုတ်ရိုဟ်တ္ၚဲ၊
အလိုက်စိုတ်ယဝ်ဗက် နရက်ဗၠးဟွံလောဲ။
၄၁၄။ မံၚ်ကဵုတီအခိုက် အလိုက်ညးလ္ပကၠဟ်။
အလိုက်ညးယဝ်ကၠဟ် ညးတၞဟ်ဟွံသ္ပဇၞော်။
၄၁၅။ မိၚ်ဓရ်မ္ဂးကလၚ် ဆဵုသၚ်မ္ဂးလ္ၚောဝ်။
မိၚ်ဓရ်ယဝ်ကလၚ် တဟၚ်တဏှာပိုတ်၊
ဆဵုသၚ်လ္ၚောဝ်မ္ဂး ဘဝယုတ်ဗၠးအိုတ်။
၄၁၆။ မိက်ဇၞော်မောဝ်ဒးကၠောန် မိက်စောန်ဒးလ္ၚတ်။
မိက်ဇၞော်မောဝ်ဟွံကၠောန် ဒှ်မၞိဟ်ကောန်စိုတ်လီု၊
မိက်ဂွံစောန်ဟွံလ္ၚတ် ညံၚ်ပၟတ်ဗတေၚ်ဓလီု။
၄၁၇။ မိက်ဇၞော်ဒးလွဳ မိက်ဒှတ်သေဋ္ဌဳဒးကၠောန်။
မိက်ဇၞော်မောတ်ဟွံလွဳ ဟွံညဳကဵုပၟိက်ဂၞပ်၊
မိက်ဒှ်သေဋ္ဌဳဟွံကၠောန် ပၟိက်လောန်စိုတ်ဟွံတပ်။
မံၚ်သၟးယဝ်ဗၟက် ဂြဲဂြက်ဟွံဒှ်မ္ၚဵု၊
ညးလက်ယဝ်ဟွံအေၚ် ဟီုတေၚ်ဒးဆဆဵု။
၄၁၉။ မံၚ်စလ္ပဟေၚ်ဟဟ် မိတ်စှ်လ္ပကဵုလီု။
မံၚ်စယဝ်ဟေၚ်ဟဟ် ညးတၞဟ်ဟွံဆာန်၊
မိတ်စှ်ယဝ်လီု ဒးဟောမ်ဗြီုမာန်။
၄၂၀။ မံၚ်စလေဝ်ကဵုတၟိ ရတ်ပိလေဝ်ရဴဂဴ။
မံၚ်စတၟိမ္ဂး ရံၚ်ဒးရးဒှ်မ္ၚဵု၊
ရတ်ပိရဴဂဴမ္ဂး သၞဝဲဟွံဒးဆဵု။
၄၂၁။ မံၚ်စလ္ပၚုၚ် ဍာ်ခၞုၚ်လ္ပသုၚ်။
မံၚ်စယဝ်ၚုၚ် စိုတ်ဟွံဇြုၚ်ကေဝ်၊
ဍာ်ခၞုၚ်ယဝ်သုၚ် ဗုၚ်လီုဂၞဴကၠေဝ်။
၄၂၂။ မၚ်သဳလ္ပဂွ ဒါနလ္ပဖေက်။
မၚ်သဳယဝ်ဂွ ဘဝဟွံသၠုၚ်ပြဲ၊
ဒါနယဝ်ဖေက် ပိုန်ဒေက်ဝါတ်လောဲ။
၄၂၃။ မံၚ်သၟးလ္ပကြာန် ပိုန်ဟာန်လ္ပပၠေၚ်။
မံၚ်သၟးယဝ်ကြာန် ညးကွာန်သ္ပဒုဟ်၊
ပိုန်ဟာန်ယဝ်ပၠေၚ် ဒးလေၚ်ဘဝလၟုဟ်။
၄၂၄။ မံၚ်ကဵုခိုဟ် ဟီုကဵုဍိုဟ်။
ယဝ်မံၚ်ခိုဟ်ပၠန် တၠပညာထိုၚ်သး၊
၄၂၅။ မိ,မလေဝ်လွဳအာ မေတ္တာလေဝ်ဇၞော်ပၟဝ်။
မိ,မယဝ်လွဳအာ တၠပညာထိုၚ်သး၊
ယဝ်ဇၞော်ပၟဝ်မေတ္တာ ဒၞာဲအာမုက်မတ်တၟး။
၄၂၆။ ကမၠောန်ခိုဟ်ကၠောန်အာ ဘာကၟာလ္ပကၠဟ်။
ကမၠောန်ခိုဟ်ကၠောန်မ္ဂး ကြဴဟွံဒးဍောၚ်စိုတ်၊
ဟွံကၠဟ်ဘာကၟာ အခါလဵုဟွဒးကဟောမ်စိုတ်။
၄၂၇။ မိက်ဂွံခိုဟ်တှ်ေအေၚ် မိက်ဂွံပေၚ်တှ်ေတ္ၚအ်။
ယဝ်အေၚ်ပၠန် ဨကန်ဂွံခိုဟ်၊
ယဝ်တ္ၚအ်ပၠန် ဨကန်ဂွံပေၚ်တၟိုဟ်။
၄၂၈။ မံၚ်လေဝ်ကဵုယျဵု ဓရ်မ္ၚဵုလေဝ်ကဵုဒှ်။
ဓရ်မ္ၚဵယဝ်ဒှ် ဂွံဒယှ်တှ်မာန်။
၄၂၉။ မံၚ်စလ္ပဟာန် ဟီုဂလာန်လ္ပယုတ်။
မံၚ်စယဝ်ဟာန် ညာဏ်ပညာဃိုတ်၊
ယဝ်ဟီုဂလာန်ယုတ် ကျာ်သြဳဟုတ်ပၠိုတ်။
၄၃၀။ မိက်ဂွံဗြဴဆာန်ကဵုဒြပ် မိက်ဂွံချပ်မံၚ်ဌာန်လ္ၚု။
ယဝ်ကဵုဒြပ်ဟွံမာန် ဗြဴဂွံဆာန်ဝါတ်၊
ပ္ဍဲဌာန်လ္ၚုယဝ်ဟွံချပ် ကသပ်ခိုဟ်ဟွံညာတ်။
၄၃၁။ မၞိဟ်ခိုဟ်ဒးပံၚ် ရံၚ်တုဲဆက်ဆောမ်။
မၞိဟ်ခိုဟ်ပံၚ်မ္ဂး အံၚ်ဇၞးလောဲ၊
ရံၚ်တုဲဆက်ဆောံမ္ဂး ဂွံဗၠးဘဲ။
၄၃၂။ မၞိဟ်ယုတ်လ္ပရီု မၞိဟ်ဓီုလ္ပဗတောန်။
မၞိဟ်ယုတ်ယဝ်ရီု လမျီုအိုတ်ဒှ်ဂွံ၊
၄၃၃။ မှာတှ်ေပါဲထောံ ဒးစွံလဝ်ကၠာ။
မှာပါဲထောံမ္ဂး ဟွံဒးလေၚ်ဂၠိုၚ်၊
ဒးစွံလဝ်မ္ဂး ဂွံဗၠးညးဂြိုၚ်။
မှာတီမ္ဂး ဂွံဗၠးဘဲ၊
ဗၠိုက်တၞီယဝ်ကၠိုဟ် ဂွံကလေၚ်ခိုဟ်လောဲ။
၄၃၅။ မိက်ဂွံတှ်ေကဵု မိက်ဂွံဖိုလ်တှ်ေလွဳ။
မိက်ဂွံတုဲယဝ်ဟွံကဵု ဒှ်ကၠဵုစၟဳပုၚ်၊
မိက်ဂွံဖိုလ်ယဝ်ဟွံလွဳ ဒှ်ကၠဳကဳခၞုက်ပုၚ်။
၄၃၆။ မံၚ်ကဵုတပ် ကသပ်လ္ပတ္ၚံက်။
ယဝ်မံၚ်တပ် စဂပ်လောဲ၊
ယဝ်ကသပ်ဟွံတ္ၚံက် လံက်ဟုတ်ဟွံမဲ။
ယဝ်စိုတ်ယုတ်သဝ် ဂၠိုၚ်ကဝ်ဒှ်ဒဒိုက်၊
ယဝ်ရကြာန် ဇၟာပ်ဌာန်ဒးတၞီဗၠိုက်။
၄၃၈။ မိက်ဂွံဇြိုဟ်ခါဲဍာဍာ မိက်ဂွံသာမံၚ်ဂြက်ဂြက်။
မိက်ဂွံဇြိုဟ်ခါဲဍာဍာ ကာယဟွံဍောၚ်ၜိုတ်၊
မိက်ဂွံသာမံၚ်ဂြက်ဂြက် နရက်ဗၠးချိုတ်ပၠိုတ်။
၄၃၉။ မာနလေဝ်လ္ပပါ စေတနာလေဝ်လ္ပစၞာဲ။
မာနယဝ်ပါ ဘာသာလီုအိုတ်၊
စေတနာယဝ်စၞာဲ ဂကူကၠာဲအိုတ်။
၄၄၀။ မိမလေဝ်လွဳဝတ် ဗၞတ်ဗ္ၜတ်လေဝ်ဒးကၠိုဟ်။
မိမယဝ်ဟွံလွဳဝတ် ဂတမတ်ဒးဘယ်၊
၄၄၁။ မူကၠောန်ရောကဵုကၠိုဟ် မူခိုဟ်ရောကဵုတီ။
မူကၠောန်ယဝ်ဟွံကၠိုဟ် မၞိဟ်ခိုဟ်ညးဟွံကော်၊
မူခိုဟ်ရောယဝ်ဟွံတီ ဒးတၞီဗၠိုက်ဇၞော်။
၄၄၂။ မၞိဟ်ကဵုဂှ်လ္ပက္ဍုဟ် မၞိဟ်လၞုဟ်ဂှ်လ္ပပံၚ်။
မၞိဟ်ကဵုယဝ်က္ဍုဟ် ဟွံဗၠးဒုဟ်ရ၊
မၞိဟ်လၞုဟ်ယဝ်ပံၚ် ဇၟာပ်ဂၠံၚ်ဍိုန်လျ။
၄၄၃။ မွဲဘဝလ္ပရံၚ် မွဲအံၚ်လ္ပကၠောန်။
မွဲဘဝယဝ်ရံၚ် အစံၚ်တူဟွံဗၠး၊
မွဲအံၚ်ယဝ်ကၠောန် ကမၠောန်ဟွံအံၚ်ဇၞး။
၄၄၄။ မှာတုဲလ္ပဝိုတ် ဂိုတ်တုဲလ္ပယှအ်။
၄၄၅။ မံၚ်ကဵုယေန်သၞာၚ် သၟန်ပါၚ်ကဵုဍာတ်။
ယဝ်မံၚ်ယေန်သၞာၚ် ညးသအာၚ်ထိုၚ်သး၊
ယဝ်သၟန်ပါၚ်ဍာတ် ကောန်ဇာတ်ဟွံဒးပြး။
၄၄၆။ မုဆာန်ဒးကၠိုဟ် မုခိုဟ်ဒးတီ။
မုဆာန်ဟွံကၠိုဟ် ဆာန်ခိုဟ်ဟွံဒှ်၊
မုခိုဟ်ဟွံတီ ဒးဗၠိုက်တၞီပြဟ်။
၄၄၇။ မုဍိုန်ဒးကၠိုဟ် မုခိုဟ်ဒးတီ။
မုဍိုန်ဟွံကၠိုဟ် ခိုဟ်ဂၠံၚ်ဟွံမဲ၊
ဟိုတ်လအ်ဟွံကၠိုဟ် ၜိုန်ခိုဟ်ဟွံလဟိၚ်။
၄၄၉။ မေတ္တာဂှ်လ္ပခယျ စေတနာဂှ်ချိၚ်ဆ။
မေတ္တာဂှ်ယဝ်ခယျ ကာလလဵုဟွံဒးဗီု၊
စေတနာဂှ်ယဝ်ဟွံချိၚ်ဆ ကၠောန်ပစိုတ်လီု။
မှာယဝ်ဂွ ဘဝလီုလောဲ၊
မာနယဝ်စွံ ဒးထောံမိတ်ပြဲ။
၄၅၁။ မိက်ခိုဟ်မၚ်မွဲ မိက်လောဲတြပ်စိုတ်။
ယဝ်မၚ်မွဲ ရိုဟ်တ္ၚဲခိုဟ်မာန်၊
တြပ်စိုတ်မွဲ လောဲအိုတ်ရ။
(ယ)
၄၅၂။ ယုတ်ဂှ်လ္ပဒးဂၞပ် ပွပပ်ဂှ်လ္ပကၠောန်။
ယုတ်ယဝ်ဒးဂၞပ် မၞိဟ်ပပ်ပပ်ညးကော်၊
ပွပပ်ကၠောန်မ္ဂး ကြဴဴဒးဒဒိုက်ဇၞော်။
၄၅၃။ ယဲလ္ပဂိုဟ်ဒြပ် ဟွံဒးဂၞပ်လ္ပစ။
ယဲဂိုဟ်ဒြပ်မ္ဂး ဂွံဗၠးဟွံလောဲ၊
ဟွံဒးဂၞပ်စမ္ဂး ဒးဆဵုဘဲ။
၄၅၄။ ယၟုလေဝ်မၚ်မွဲ အဝယ်လေဝ်ဒးရံၚ်။
ယၟုယဝ်ဟွံမၚ်မွဲ ညးမွဲဟွံသ္ပကာ၊
၄၅၅။ ယုတ်မွဲလ္ပပကေၚ် အထေၚ်မွဲလ္ပဂလိုၚ်။
ယုတ်မွဲယဝ်ပကေၚ် ယုတ်ဟေၚ်ဒှ်ရ၊
အထေၚ်မွဲယဝ်ဂလိုၚ် စိုတ်ဟွံခိုၚ်ရ။  ။
(ရ)
၄၅၆။ ရံၚ်ဌာန်တုဲဗ္ဒာဲ ရံၚ်သဟာဲတုဲကဵု။
ဟွံရံၚ်ဌာန်တုဲယဝ်ဗ္ဒာဲ အန္တရာယ်ကၠုၚ်စိုတ်၊
ဟွံရံၚ်သဟာဲတုဲယဝ်ကဵု ဂုဏ်ဖိုလ်ဟွံစိုတ်။
၄၅၇။ ရန်တၟံကဵုဍာံပြ ဝိရဳယကဵုနွံတွဵု။
ရန်တၟံယဝ်ဍာံပြ ဒ္ဂေတ်ပွလေဝ်ဟွံပြံၚ်သၠာဲ၊
ဝိရဳယယဝ်နွံတွဵု ဂုဏ်ဖိုလ်ဂွံညာတ်ဆာဲ။
ဟွံရံၚ်အခိၚ်ယဝ်ချပ် ကသပ်ဗက်ခေတ်ဟွံမာန်၊
ဟွံရံၚ်ဒြပ်ယဝ်ကျိုၚ် ညးဂြိုၚ်ဒးသီုကွာန်။
၄၅၉။ ရံၚ်ဂၞပ်ညးတုဲဟီု စမ်ၜတ်တုဲထိုၚ်သး။
ဟွံရံၚ်ဂၞပ်တုဲယဝ်ဟီု ၜိုတ်ဟီုဏာဟွံမဲရှ်၊
စမ်ၜတ်တုဲယဝ်ထိုၚ်သး သၟးသၟးဍေံဟွံဒှ်။
၄၆၀။ ရံၚ်သၞောဝ်တုဲဝေတ် ရံၚ်ကွေတ်တုဲကေတ်။
ဟွံရံၚ်သၞောဝ်ယဝ်ဝေတ် တၠပညာဇေတ်ဟွံဒှ်၊
ဟွံရံၚ်ကွေတ်တုဲကေတ် တသိုက်ဇေတ်ဟွံဒှ်။
၄၆၁။ ရံၚ်အဝယ်တုဲသ္ပ ရံၚ်ပွတုဲကြီု။
ရံၚ်အဝယ်တုဲသ္ပ ဟွံဒှ်ပွယုတ်၊
ရံၚ်ပွတုဲယဝ်ကြီု ၜိုတ်ဟီုဍေံဟွံလုတ်။
၄၆၂။ ရတ်ပိဂှ်ဗ္ဒာဲ စိုတ်စၞာဲဂှ်ဝေတ်။
စိုတ်စၞာဲယဝ်ဝေတ် တသိုက်ဇေတ်ဂွံထဗ။
၄၆၃။ ရံၚ်တုဲတှ်ေညှာ ရံၚ်အခါတုဲကၠုၚ်။
ဟွံရံၚ်တုဲယဝ်ညှာ ဒှ်ကောန်အပါဟွံမဲ၊
ဟွံရံၚ်အခါတုဲယဝ်ကၠုၚ် ဒးဒုၚ်စုတ်စောဲ။
၄၆၄။ ရံၚ်အဝယ်တုဲကၠောန် ရံၚ်ကမၠောန်တုဲသ္ပ။
ရံၚ်အဝယ်တုဲယဝ်ကၠောန် ဒှ်ကမၠောန်သပ္ပုရိုဟ်၊
ရံၚ်ကမၠောန်တုဲယဝ်သ္ပ ထာဝရဂွံခိုဟ်။
၄၆၅။ ရပ်လေဝ်ဒးတော်ဆ ဒ္ဂေတ်ပွလေဝ်ဒးခိုဟ်။
ရပ်တော်ဆမှ ကာယဗၠးဍောၚ်ၜိုတ်၊
ဒ္ဂေတ်ပွခိုဟ်မှ ဍာံပြဒြပ်ပေၚ်စိုတ်။
၄၆၆။ ရံၚ်ဌာန်တုဲကၠောန် ရံၚ်ကမၠောန်တုဲဖန်။
ရံၚ်ဌာန်တုဲယဝ်ကၠောန် ဗၠေတ်အောန်ဗၠးဘဲ၊
၄၆၇။ ရဴဂဴဂှ်လ္ပလၞုဟ် ပွဒုဟ်ဂှ်လ္ပတ္ၚအ်။
ရဴဂဴယဝ်လၞုဟ် ဘဝလၟုဟ်ဟွံဆာဲ၊
ပွဒုဟ်ယဝ်တ္ၚအ် ဟွံလအ်ဒှ်အန္တရာယ်။
၄၆၈။ ရံၚ်ခေတ်တုဲကၠောန် ရံၚ်ကမၠောန်တုဲဖန်။
ကၠောန်ဟွံရံၚ်ခေတ် ၜေတ်ညးဟွံမာန်၊
၄၆၉။ ရံၚ်အခိၚ်တုဲကၠောန် ရံၚ်ကမၠောန်တုဲချပ်။
ကၠောန်ဟွံရံၚ်အခိၚ် ဍာ်ဇမၠိၚ်ဟွံဒှ်၊
ချပ်ဟွံရံၚ်ကမၠောန် လောန်အာကြအ်ဒှ်။
၄၇၀။ ရံၚ်တုဲကဵုအဝဵု ဆဵုတုဲပါ်ဖါဲ။
ရံၚ်တုဲကဵုအဝဵု ဆဆဵုဟွံဒှ်၊
ဆဵုတုဲပါ်ဖါဲ ဂၠံၚ်ဆာဲဒှ်ပြဟ်။
၄၇၁။ ရံၚ်မၞိဟ်တုဲစန် ရံၚ်သြန်တုဲရာန်။
ဟွံရံၚ်မၞိဟ်ယဝ်စန် ထုဲၜန်သၞဒှ်၊
ဟွံရံၚ်သြန်ယဝ်ရာန် ပိုန်ဟာန်ဒှ်ခတှ်။  ။
(လ)
၄၇၂။ လမျီုလ္ပဂိုဟ် ဘဝဒိုဟ်လ္ပမံၚ်။
၄၇၃။ လ္ပသ္ပဆဆဵု လ္ပဍဵုဍိုက်ညးကြာန်။
ယဝ်သ္ပဆဆဵု ဆဆဵုဒးဒှ်၊
ယဝ်ဍဵုဍိုက်ညးကြာန် သ္ၚိဌာန်ဒးကၠဟ်။
၄၇၄။ လ္ပရံၚ်ကြပ် လ္ပချပ်သဝ်။
ယဝ်ရံၚ်ကြပ်ပၠန် လညာတ်ဍန်ရ၊
ယဝ်ချပ်သဝ် ကမၠောန်သဝ်ရ။
၄၇၅။ လ္ပဗက်ဂၞပ်တဏှာ သာသာလ္ပမံၚ်။
ဗက်ဂၞပ်တဏှာ သံသာဒးဂၠိၚ်၊
မံၚ်သာသာ အခါချိုတ်ဒးဂွိၚ်။
၄၇၆။ လညာတ်လ္ပဗၠေၚ် အထေၚ်လ္ပဗၠေတ်။
ယဝ်လညာတ်ဗၠေတ် ဗွဲတၟေၚ်ဒးလေၚ်ဒိုက်၊
ယဝ်အထေၚ်ဗၠေတ် မိတ်ဇေတ်ဒးလေၚ်ဒိုက်။
လွဳဟွံဗလး ကျာ်ဒးထိုၚ်သး၊
ကမၠောန်ဒးရးယဝ်သ္ပ ဝဲသၞဗၠးၜး။
၄၇၈။ လၟုဟ်လေဝ်လ္ပကတူ လက်ကြဴလေဝ်ကဵုၜိုဟ်။
လၟုဟ်ယဝ်ကတူ ဒှ်သောကဍောၚ်ၜိုတ်၊
လက်ကြဴယဝ်ၜိုဟ် ဂွံခိုဟ်စချိုတ်ပၠိုတ်။
၄၇၉။ လေပ်တုဲကဵုသဝ် မိၚ်ဓရ်တုဲကဵုခိုဟ်။
လေပ်တုဲယဝ်ဟွံသဝ် ရဲဖဝ်ဟွံကာတ်မွဲ၊
မိၚ်ဓရ်တုဲယဝ်ဟွံခိုဟ် သပ္ပုရိုသ်ဒှ်ဟွံလောဲ။
၄၈၀။ လ္ပဗၟက်က၆ုကွး လ္ပထ္ၜးဂၠံၚ်ဗၠေတ်။
ယဝ်ဗၟက်ကဵုကွး ခါကွးဒါတ်စးရံၚ်ဝါတ်၊
ယဝ်ထ္ၜးဂၠံၚ်ဗၠေတ် ကြဴတဲဝေတ်ဝါတ်။
၄၈၁။ လ္ပသ္ပဖဝ်ကဵုကွး လ္ပထ္ၜးပွယုတ်။
သ္ပဖဝ်ကဵုကွး ဝေတ်ကွးဟွံပကာ၊
ပွယုတ်ယဝ်ထ္ၜး ဂွံကွးလက်အ္စာ။
၄၈၂။ လ္ပဂၠာဲဝဲသၞ ဒေါသဖအောန်။
ယဝ်ဟွံဂၠာဲဝဲသၞ ကာယဒှ်တသိုက်၊
ဒေါသဖအောန်မ္ဂး ဂွံဗၠးဒဒိုက်။
၄၈၃။ လ္ပပတဴမာန လ္ပဂွဇၟာပ်ဒၞာဲ။
ယဝ်ဂွဇၟာပ်ဒၞာဲ စရာဲဟွံမံက်ဂတဝ်။
၄၈၄။ လှဲလှဲလ္ပမံၚ်အာ မေတ္တာလ္ပအေဲကှ်။
လှဲလှဲယဝ်မံၚ်အာ အခါချိုတ်ုးဂြက်ပၠန်၊
မေတ္တာယဝ်အေဲကှ် သၞဝဲဒှ်ထုဲၜန်။
လၟုဟ်ယဝ်မံၚ်ဂြက် နရက်ဗၠးပၠန်၊
၄၈၆။ လေပ်တုဲလ္ပဗၠေတ် စိုတ်ၚေတ်ဂှ်ကြာတ်ထောံ။
လေပ်တုဲယဝ်ဗၠေတ် ကျာ်ဝေတ်လေဝ်ဟွံလောဲ၊
စိုတ်ၚေတ်ယဝ်ဟွံကြာတ် ဒးညာတ်ဒဒိုက်ဘဲ။
၄၈၇။ လေပ်တုဲလ္ပသၠုၚ် အေၚ်ဒုၚ်တုဲလ္ပထေဲ။
လေပ်တုဲသၠုၚ် ညံၚ်ပညုၚ်ထ္ၜးနရက်ပြိုတ်၊
အေၚ်တုဲကလေၚ်ထေဲမံၚ် တုပ်ညံၚ်ဟွံမာန်စိုတ်။
၄၈၈။ လညာတ်ကဵုဒှ်မ္ၚဵု ဇၟာပ်ဆဵုကဵုဒှ်ဖိုလ်။
လညာတ်ယဝ်ဒှ်မ္ၚဵု ကမၠောန်ဆဆဵုဟွံသ္ပ၊
ဇၟာပ်ဆဵုယဝ်ဒှ်ဖိုလ် ဇၞော်မောဝ်တွဵုရ။
၄၈၉။ လေပ်တုဲလ္ပစၞာဲ ဝေၚ်ပါဲညိပွယုတ်။
လေပ်တုဲယဝ်စၞာဲ ဂွံဗၠးအပါဲဝါတ်၊
ပွယုတ်ယဝ်ဟွံပါဲ ဓရ်ဆာဲဟွံညာတ်။
ယဝ်ချပ်ကြာန် ဘဲကြာန်ဒးညာတ်၊
ယဝ်ဆာန်ပြဟ် ကြဴဒးဒှ်ဝါတ်။
၄၉၁။ လ္ပဗျိပြဟ် လ္ပဒှ်သၞ။
ယဝ်ဗျိပြဟ် ဒှ်မၞိဟ်ချပ်ဗ္စာဟွံမဲ၊
၄၉၂။ လ္ပဟီုသီုဒေါသ လ္ပသ္ပဆဆဵု။
ယဝ်သ္ပဆဆဵု ဒှ်မၞိဟ်ရုန်မဵုရိုၚ်ဇိုၚ်။
၄၉၃။ လ္ပဂၠာဲဟီုဒုဟ် လ္ပဍုဟ်မံၚ်တွဵု။
ယဝ်ဂၠာဲဟီုဒဟ် ညးဍုဟ်လောဲသွာ၊
ယဝ်ဍုဟ်မံၚ်တွဵု ဒတုဲဖဵုဒးဟုတ်အာ။
၄၉၄။ လ္ပဆာန်လောဲ လ္စစောဲစပ်ဂၠိုၚ်။
ယဝ်ဆာန်လောဲ ဒဒိုက်ဘဲဒးညာတ်၊
ယဝ်စောဲစပ်ဂၠိုၚ် ပခိုၚ်စိုတ်ဝါတ်။
၄၉၅။ လ္ပဇြိုၚ်ဒၟံၚ်စိုတ် လ္ပအိုတ်ဒၟံၚ်ဇြဟတ်။
ယဝ်ဇြိုၚ်စိုတ် ကၠောန်အိုတ်ဟွံလောဲ၊
ယဝ်အိုတ်ဒၟံၚ်ဇြဟတ် ဍိုန်ၜတ်ဒှ်ယဲ။
၄၉၆။ လညာတ်လေဝ်ကဵုဂၠိၚ် ထေဲလေဝ်ထိၚ်လဝ်။
လညာတ်ယဝ်ဂၠိၚ် ဟွံဒးဂွိၚ်စဴၚ်တဴ၊
ထေဲမွဲယဝ်ထိၚ် ဟွံဒှ်သၟိၚ်လေဝ်ဍိုပ်ဍဴ။
၄၉၇။ လ္ပဒဒှ်ေလောန် လ္ပဒေါန်ပြဟ်။
ယဝ်ဒဒှ်ေလောန် အောန်ဂါရဝ၊
ယဝ်ဒေါန်ပြဟာ မှာဂှ်ဒးထဗ။
၄၉၈။ လ္ပဝိုတ်ဂုဏ်ယာဲ လ္ပဗက်ဂၠာဲဒုဟ်။
ယဝ်ဝိုတ်ဂုဏ်ယာဲ အပါဲဟွံဗၠး၊
ယဝ်ဗက်ဂၠာဲဒုဟ် ဘဝလၟုဟ်ဒးဒုၚ်ထဗး။
၄၉၉။ လေပ်တုဲလ္ပဗၠေတ် ဒဂေတ်ခိုဟ်လ္ပကၠဟ်။
လေပ်တုဲယဝ်ဗၠေတ် သမၠီုဇေတ်ဟွံဂေါဝ်၊
ဒ္ဂေတ်ခိုဟ်ယဝ်ကၠဟ် မၞိဟ်ဂှ်ဟွံဇၞော်မောဝ်။
၅၀၀။ လတူဘာလ္ပချဟ်စုတ် ပွမုတ်လ္ပကၠောန်။
လတူဘာချဟ်စုတ် ဒှ်ခဒုတ်ဇၞော်၊
ယဝ်ကၠောန်ပွမုတ် ဒးယုတ်သဝ်ရ။
၅၀၁။ လ္ပပတှ်ေကလော် လ္ပဆော်အဆဴ။
ယဝ်ပတှ်ေကလော် ဗၠေတ်ကလော်ရပ်စဏောဝ်၊
ယဝ်ဆော်ဆဴ ဒးဒုၚ်အဆဴဂိဏောဝ်။
၅၀၂။ လ္ပဟီုဂၠိုၚ် လ္ပကျိုၚ်ဆဆဵု။
ယဝ်ဟီုဂၠိုၚ် ညးဂမၠိုၚ်ဟွံပတှ်ေ၊
ယဝ်ကျိုၚ်ဆဆဵု ညးဆဵုဂြိုၚ်ဒး။
၅၀၃။ လ္ပကလိၚ်ဂုဏ်ယာဲတ မၞိဟ်တၠဂုဏ်လ္ပထေဲ။
ယဝ်တၠိၚ်ဂုဏ်ယာဲတ ဒးကျဘဝပြဲ၊
ယဝ်တက်ဗြဴမ္ဂး ကျာ်သြဳဒးပၠိုတ်၊
ယဝ်လဴဒုဟ်ကောန် ၚုဟ်မးအောန်အိုတ်။
၅၀၅။ လ္ပမံၚ်ဗီုကၟာတ် လ္ပကာတ်ဗီုအရက်။
ယဝ်မံၚ်ဗီုကၟာတ် ဟွံညာတ်တသိုက်ပြဲ၊
၅၀၆။ လွဳလေဝ်ကဵုပေၚ် ပွလေၚ်လေဝ်ဝေၚ်ပါြ
လွဳယဝ်ပေၚ်မ္ဂး ဂွံအံၚ်ဇၞးမာန်၊
ဒ္ဂေတ်လေဝ်ယဝ်ပါဲ ဂွံဆာဲဇၟာပ်ဌာန်။
၅၀၇။ လ္ပဟီုဆဆဵု ရုန်မဵုလ္ပဂး။
ယဝ်ဟီုဆဆဵု ဟွံဒှ်မ္ၚဵုကျာ်သြဳ၊
ရုန်မဵုယဝ်ဟီု ဒှ်သမၠီုခါခၞဳ။
၅၀၈။ လ္ပကဵုလောဲ လ္ပထေၚ်သောဲဂြိုက်။
ယဝ်ထေၚ်သောဲဂြိုက် တသိုက်စိုတ်ဒှ်ဝါတ်။
၅၀၉။ လညာတ်လ္ပဍန် ခါဖန်လ္ပဗၠေတ်။
လညာတ်ယဝ်ဍန် ဇၟာပ်တန်ဒးလေၚ်၊
၅၁၀။ လေပ်တုဲလ္ပမှာ ဒှ်အ္စာတုဲလ္ပသၠုၚ်။
လေပ်တုဲယဝ်မှာ ဂၠာဲအ္စာဟွံလောဲ၊
ဒှ်အ္စာတုဲယဝ်သၠုၚ် ကွးအေၚ်ဒုၚ်ဟွံမဲ။
၅၁၁။ လ္ပတေၚ်ပြဟ် လ္ပဒှ်ကြာန်။
ယဝ်တေၚ်ပြဟ် ဒှ်လလေၚ်မာန်၊
ယဝ်ဒှ်ကြာန်မ္ဂး ဒးဒဴနူကွာန်။
၅၁၂။ လွဳလေဝ်ဒးနွံညာဏ် ဂလာန်လေဝ်ဒးချိၚ်ဆ။
လွဳသီုညာဏ် ပိုန်ဟာန်ဒှ်လောဲ၊
ဟီုဂလာန်သီုချိၚ်ဆ ဂွံဗၠးသၞဝဲ။
၅၁၃။ လ္ပဗက်အလိုက်ကောန် လ္ပဒေါန်ဂၠိုၚ်။
ဗဝ်ဗက်အလိုက်ကောန် ကြဴဗတောန်ဝါတ်၊
ယဝ်ဒေါန်ဂၠိုၚ် အတိုၚ်ဟီုဟွံဒှ်ကျာတ်။
၅၁၄။ လိက်မန်ဂှ်ဗတောန် ဝၚ်မန်ဂှ်ထ္ၜး။
လိက်မန်ယဝ်ဗတောန် ကောန်မန်ပြာကတ်၊
ဝၚ်မန်ယဝ်ထ္ၜး စိုတ်ကၠးဆီခတ်။
၅၁၅။ လညာတ်ကဵုတပ် ကသပ်ကဵုပြဲ၊
ယဝ်ညာတ်တပ် ဂွံဒြပ်လောဲလောဲ၊
ယဝ်ကသပ်ပြဲ ဟွံမဲသၞဝဲ။
၅၁၆။ လ္ပဇြိုၚ်စိုတ် လ္ပအိုတ်ဇြဟတ်။
ယဝ်ဇြိုၚ်စိုတ် ကမၠောန်အိုတ်ဟွံလောဲ၊
ယဝ်အိုတ်ဇြဟတ် ဝဳဝတ်ဟွံလောဲ။
၅၁၇။ လ္ပဍောၚ်ၜိုတ် လ္ပအိုတ်ဇြဟတ်။
ယဝ်ဍောၚ်ၜိုတ် ယဲစိုတ်ဒှ်လောဲ၊
ယဝ်အိုတ်ဇြဟတ် စိုတ်ၜတ်ဒှ်ယဲ။
၅၁၈။ လ္ပထေဲလောန် လ္ပထညောန်ဂၠိုၚ်။
ယဝ်ထေဲလောန် ကမၠောန်လီုအိုတ်၊
ယဝ်ထညောန်ဂၠိုၚ် နာံမြိုၚ်ဟုတ်အိုတ်။
၅၁၉။ လ္ပကဟောန် လ္ပထညောန်။
ယဝ်ကဟောန် ဖိုလ်အောန်ဒုဟ်ဂၠိုၚ်၊
ယဝ်ထညောန် မိတ်အောန်သၞဂၠိုၚ်။
၅၂၀။ လ္ပရိုၚ်ရိ လ္ပဗျိပြဟ်။
ယဝ်ရိုၚ်ရိ ဟွံဗၠးဗျိညး၊
ယဝ်ဗျိပြဟ် ဒးဒှ်က္ဍုဟ်ညး။
၅၂၁။ လိက်ဗဟ်ဂှ်လ္ၚတ် နမတ်ဂှ်လွဳ။
လိက်ဗဟ်ဂှ်လ္ၚတ်မှ ဍာံပြဇၞော်မောဝ်လောဲ၊
နမတ်လွဳမှ သံသယဗၠးလောဲ။
၅၂၂။ လညာတ်လ္ပဍန် ဖန်လ္ပဗၠေတ်။
ယဝ်လညာတ်ဍန် ဂကူကၠေံဗဒန်အိုတ်၊
ယဝ်ဖန်ဗၠေတ်မ္ဂး ဂကူဒးဗၠိုက်အိုတ်။
လေပ်တုဲဟွံဒှ်ဂုဏ် မၞိဟ်ရုန်မဵုညးကော်၊
ဂိုတ်ရုန်တုဲဟွံဒှ်ဖဵု ဂကူကၠဵုညးကော်။
၅၂၄။ လညာတ်ခိုဟ်ဂှ်ဂၠာဲ ကသပ်စၞာဲဂှ်ပါဲ။
လညာတ်ခိုဟ်ဂၠာဲမှ ဘာသာဆာဲမာန်၊
ကသပ်စၞာဲပါဲမှ ညးသ္ပဇၞော်မာန်။
၅၂၅။ လ္ပကြံကြ လ္ပယျဵုလောန်။
ယဝ်ယျဵုလောန် ကောန်ဇာတ်သ္ပရဲ။
၅၂၆။ လ္ပယျဵုဂၠိုၚ် လ္ပရိုၚ်လောန်။
ယဝ်ယျဵုဂၠိုၚ် ညးဂြိုၚ်သ္ပပရအ်၊
ယဝ်ရိုၚ်လောန် ဂျိအောန်အဝဵုယအ်။
၅၂၇။ လွဳလ္ပကြဳ အိန်ရဳလ္ပကၠဟ်။
လွဳယဝ်ကြဳ ပါရမဳဟွံပေၚ်၊
ယဝ်ကၠဟ်အိန်ရဳ ကျာ်သြဳဒးလေၚ်။
၅၂၇။ လ္ပဗက်မုက် လ္ပကဟုက်ဂၠိုၚ်။
ယဝ်ဗက်မုက် သၞစုက်ဒှ်ဝဲ၊
ယဝ်ကဟုက်ဂၠိုၚ် နာံမြိုၚ်ဟွံမဲ။
၅၂၉။ လၟုဟ်လေဝ်ရံၚ် လ္ပာ်ဂၠံၚ်ဂတလေဝ်ကျောဝ်။
လၟုဟ်ယဝ်ဟွံရံၚ် ဂံၚ်ယုတ်ဂံၚ်စၞာဲ၊
ဂၠံၚ်ဂတယဝ်ဟွံကျောဝ် ဟွံဂေါဝ်ဟွံဆာဲ။
၅၃၀။ လ္ပတၠိၚ်အ္စာ လ္ပမှာကွေတ်။
ယဝ်တၠိၚ်အ္စာ သံသာဂၠိၚ်သ္ၚောဲ၊
ယဝ်မှာကွေတ် ဒဒိုက်ဇေတ်ဒှ်လောဲ။
၅၃၁။ လ္ပပလီုဘဝ လ္ပဂွဂြိုက်။
ယဝ်ပလီုဘဝ ထဗဒဒိုက်ပြဟ်၊
ယဝ်ဂွဂြိုက် တသိုက်ဟွံဒှ်။
၅၃၂။ လပပၠေၚ် လပဝေၚ်။
ယဝ်ပၠေၚ် ဒးလေၚ်ဒိုက်၊
ယဝ်ဝေၚ် ဒြပ်လေၚ်ဆဵုဒဒိုက်။
၅၃၄။ လ္ပဂၠေံဂၠိုၚ် လ္ပကျိုၚ်ဖအိုတ်။
ယဝ်ဂၠေံဂၠိုၚ် ညးဂလိုၚ်က္ဍုဟ်ဏောၚ်၊
၅၃၅။ လ္ပဖေက်ကမၠောန် လ္ပလောန်ဗၞတ်။
ယဝ်ဖေက်ကမၠောန် ဟွံစောန်တွဵုရ၊
ယဝ်လောန်ဗၞတ် ဟွံဒးမတ်ညးရ။
၅၃၆။ လ္ပါဲကမၠောန် လ္ပအောန်စိုတ်။
ယဝ်ပါဲကမၠောန် ဒှ်ကောန်သၟိၚ်လၞုဟ်၊
ယဝ်အောန်ဒၟံၚ်စိုတ် ဒှ်ဟိုတ်လေၚ်လၟုဟ်။
၅၃၇။ လျိုၚ်ဂှ်လ္ပကၠဟ် ဂတဟ်ဂှ်လ္ပစွံ။
လျိုၚ်ယဝ်ကၠဟ်မ္ဂး ၚုဟ်မးဟုတ်စှ်ေ၊
ဂတဟ်ယဝ်စွံမ္ဂး ဟွံဗၠးက္ဍုဟ်ညး။
၅၃၈။ လၟုဟ်ကၠိုဟ်မှ ဂတဗစာမှ။
လၟုဟ်ကၠိုဟ်မှ ကၠောန်အံၚ်ဇၞး၊
ဂတဗစာမှ ချိၚ်ဆကၠောန်ဒး။
၅၃၉။ လောဲသၟးပညာတ် ဝါတ်သၟးပဆဵု။
လောဲသၟးယဝ်ညာတ် လညာတ်ဟွံဇြိုဟ်နက်၊
ဝါတ်သၟးယဝ်ဆဵု ဇၟာပ်ဆဵုဍန်ဂြက်။
၅၄၀။ လညာတ်ပဗၠေၚ် အထေၚ်ပသဝ်။
လညာတ်ဗၠေၚ်မဂး ပြးဇးလောဲ၊
၅၄၁။ လေပ်ဂှ်ကၠောန်ကၠာ မှာဂှ်ချပ်ဗစာ။
လေပ်ကၠောန်ကၠာမဂး အံၚ်ဇၞးလောဲ၊
မှာချပ်ဗစာမဂး ဟွံဒးစုတ်စောဲ။
၅၄၂။ လျိုၚ်ကဵုပေၚ် အေၚ်ကဵုမာန်။
လျိုၚ်ဟွံပေၚ် ဒးလေၚ်ဇၟာပ်ဌာန်၊
အေၚ်ဟွံမာန်ဂှ် ဍေံဂၠာဲဒှ်ကြာန်။
၅၄၃။ လပထေၚ်သောဲ လပစောဲစပ်။
ယဝ်ထေၚ်သောဲ လောဲသွာလီုလာ်၊
ယဝ်စောဲစပ် ၜိုန်တပ်ဟွံကွာ်။
၅၄၄။ လေပ်တုဲကေတ် ဗၠေတ်တုဲပလေဝ်။
လေပ်တုဲဟွံကေတ် ဒှ်ကွေတ်သမၠီု၊
ဗၠေတ်တုဲဟွံပလေဝ် ဂၠံၚ်ကျေဝ်ပဟီု။
၅၄၅။ လပထေၚ်သောဲကမၠောန် လပစောန်စိုတ်ညး။
ထေၚ်သောဲကမၠောန် ကၠောန်ဟွံဇၞော်မောဝ်၊
စောန်စိုတ်ကဵုညး မုက်ဟွံယးဂေါဝ်။
လညာတ်ဟွံတပ် ဆက်စပ်သၞဝဲ၊
(ဝ)
၅၄၇။ ဝေတ်စိုတ်လ္ပလၞုဟ် ညာတ်ဒုဟ်ကဵုဖေက်။
ဝေတ်မွဲယဝ်တုဲဖအိုတ် ဍောၚ်စိုတ်ဟွံဒှ်၊
စွံစိုတ်ယဝ်ညဳ လွဳကွးဇၞော်မောဝ်ပြဟ်။
၅၄၉။ ဝေတ်လေဝ်လ္ပညှာ အခါမှဒုၚ်ဝန်။
မှာယဝ်ဒုၚ်ဝန် ကောန်ကွးဟွံဒက်ဝဲ။
၅၅၀။ ဝါသၞာယုတ်ဂှ်ဝေၚ် ဂလာန်တၟေၚ်ဂှ်စၟတ်လဝ်။
ဝါသၞာယုတ်ယဝ်ဝေၚ် ဗွဲတၟေၚ်ဂွံပြာထာ၊
ဂလာန်တၟေၚ်ယဝ်စမတ် ဒှ်လ္ၚတ်တၠပညာ။
၅၅၁။ ဝါတ်လ္ပဍောၚ်စိုတ် ဒြပ်အိုတ်လ္ပကဟောမ်။
ဝါတ်ယဝ်ဍောၚ်စိုတ် ဒှ်ဟိုတ်ဟုတ်ယုတ်လောဲ၊
ဒြပ်အိုတ်ကဟောံ ဒှ်မၞိဟ်အစောမ်သတ္တိဟွံမဲ။
၅၅၂။ ဝဲသၞလ္ပဂလိုၚ် ပရိုၚ်ယုတ်လ္ပကလၚ်။
ဝဲသၞယဝ်ဂလိုၚ် ၜိုန်ဂျိုၚ်ဒၟံၚ်ဟွံပြဲ၊
ပရိုၚ်ယုတ်ယဝ်ကလၚ် မ္ဂးဟွံဗၠးညးထေၚ်သောဲ။
၅၅၃။ ဝေတ်မ္ဂးကဵုဒး ဍိုဟ်မ္ဂးကဵုခိုဟ်။
ယဝ်ဝေတ်ဟွံဒး ကွးဒးပြးဆာဲ၊
ဍိုဟ်တုဲယဝ်ဟွံခိုဟ် ဍိုဟ်ဂှ်ဍိုဟ်စၞာဲစၞာဲ။
၅၅၄။ ဝေါဟာလေဝ်ဒးကၠိုဟ် ပွခိုဟ်လေဝ်ဒးတီ။
ဝေါဟာဟွံကၠိုဟ် မၞိဟ်သၠိုဟ်ညးကော်၊
ပွခိုဟ်ဟွံတီ ဒးတၞီဗၠိုက်ဇၞော်။
၅၅၅။ ဝဲလပတၠိၚ် ထဝိၚ်လ္ပစွံ။
ယဝ်တလိၚ်ဝဲ တသိုက်ပြဲဟွံညာတ်၊
ယဝ်စွံထဝိၚ် လဟိၚ်စိုတ်ဒှ်ဝါတ်။
၅၅၆။ ဝါတ်ပဖေက် ဒေက်ပပၠေၚ်။
ယဝ်ဖေက်ဝါတ် လညာတ်ဍိုန်လျ၊
ဒေက်မံၚ်ယဝ်ပၠေၚ် ဟွံပေၚ်ဇၟာပ်ဘဝ။
၅၅၇။ ဝၚ်ပရေအ်ထလေတ် ဝၚ်ခိုဟ်ကေတ်။
ဝၚ်ပရေအ်ထလေတ်မှ ညးသပခိုဟ်မာန်၊
ဝၚ်ခိုဟ်ကေတ်မှ ညးသပဇၞော်မာန်။  ။
(သ)
၅၅၈။သ္ပမၞိဟ်လ္ပသၠး သ္ပကွးလ္ပစး။
သ္ပမၞိဟ်ယဝ်သၠး ဂွံယးတၟးဟွံလောဲ၊
သ္ပကွးယဝ်စး ဂွံစဳကၠးဟွံလောဲ။
၅၅၉။ သၟန်ပါၚ်လ္ပဂၠာန် ညးဆာန်လ္ပထေဲ။
သၟန်ပါၚ်ယဝ်ဂၠာန် ပိုန်ဟာန်လီုလာ်ပြဟ်၊
ညးဆာန်ယဝ်ထေဲ မေတ္တာညးအေဲကှ်။
၅၆၀။ သမၠီုလ္ပထိုၚ်သး ယုတ်လ္ပထ္ၜးဂၠံၚ်။
သမၠီုယဝ်ထိုၚ်သး ဂကောံပြးလောဲသွာ၊
ယုတ်ယဝ်ထ္ၜးဂၠံၚ် တုပ်ညံၚ်ကော်ဏာအပါဲ။
သ္ပအ္စာယဝ်ဟွံအေၚ် ဒးလေၚ်ဒိုက်ပြဟ်၊
ကေတ်ကၠေၚ်ဟွံဗုတ် ၜိုတ်ဓဝုတ်ခိုဟ်ကၠေၚ်ဟွံဒှ်။
သၞောဝ်ဂှ်ယဝ်ကၠိုဟ် ဂွံခိုဟ်စမာန်၊
၅၆၃။ သတ္တိလ္ပကဵုဗျဟ်၊ လွဳဂှ်စွံၚုဟ်မး။
သတ္တိယဝ်ဟွံဗျဟ် ဂွံဒယှ်လောဲ၊
လွဳဂှ်ယဝ်စွံၚုဟ် ဓရ်လၞုဟ်ဒှ်ဟွံလောဲ။
၅၆၄။ သဒ္ဓါညးလ္ပပလီု ဇၟာပ်ဟီုလ္ပရုန်မဵု။
သဒ္ဓါညးယဝ်ပလီု ဒှ်သမၠီုယုတ်ကာဲ၊
ဇၟာပ်ဟီုယဝ်ရုန်မဵု ညးဆ၆ုညးဝေၚ်ပါဲ။
၅၆၅။ သဳလေဝ်ညံၚ်ဂွံတန် သြန်လေဝ်ညံၚ်ဂွံနွံ။
သဳယဝ်ဟွံတန် အပါဲပန်စိန်ဂၠက်၊
သြန်ယဝ်ဟွံမွဲ ရိုဟ်တ္ၚဲဒးဂြတ်။
၅၆၆။ သမၠီုလ္ပဆာန် ပိုန်ဟာန်လ္ပဂိုဟ်လောန်။
သမၠီုယဝ်ဆာန် ဒှ်ကြာန်ဇၟာပ်ဒၞာဲ၊
၅၆၇။ သတိလေဝ်လ္ပအောန် ကမၠောန်လေဝ်ကဵုဒးရး။
သတိယဝ်အောန် ဒးအောန်မှာဂၠိုၚ်၊
ကမၠောန်ဟွံဒးရး ကြဴဒးစံၚ်တူဂၠိုၚ်။
၅၆၈။ သၠးကဵုလေပ် ဂိုၚ်ဒေပ်ကဵုချိုတ်ပၠိုတ်။
သၠးဟွံလေပ်မ္ဂး ၚုဟ်မးဟွံမဲ၊
ဂိုၚ်ဒေပ်ဟွံချိုတ်ပၠိုတ် ဂွံလဝ်အိုတ်လောဲ။
၅၆၉။သမၠီုထဴလ္ပကေတ် ညးဝေတ်လ္ပထေဲ။
သမၠီုထဴယဝ်ကေတ် တသိုက်ဇေတ်ဟောံဗြံၚ်၊
ညးဝေတ်ယဝ်ထေဲမ္ဂး ဟွံဒးကဵုဂၠံၚ်။
၅၇၀။ သိုက်လ္ပကြဵုဇဴ ဆာန်ဗြဴလ္ပကဵုစိုတ်။
သိုက်ယဝ်ကြဵုဇဴ ဒးဒဴနူကွာန်၊
ဆာန်ဗြဴယဝ်ကဵုစိုတ် ဍေံဒေပ်စိုတ်ဒှ်ဂွံမာန်။
၅၇၁။ သ္ပကွးဒးဒုၚ်ဝေတ် မၞိဟ်ဇေတ်ဟွံဒးဗတောန်။
သ္ပကွးဟွံဒုၚ်ဝေတ် ဓရ်ဒ္ဂေတ်ဟွံဍိုက်ပေၚ်၊
မၞိဟ်ဂှ်ယဝ်ဒးဒေါန် ဒှ်ကောန်မၞိသ်ဟွံသေၚ်။
၅၇၂။ သ္ပအ္စာလ္ပညှာ သ္ပဒကာလ္ပသအေတ်။
သ္ပအ္စာယဝ်ညှာ ဟွံပြာကဋ်ဒယှ်၊
သ္ပဒကာယဝ်သအေတ် ဒကာဇေတ်ဟွံဒှ်။
သိုက်ယဝ်ကြံကြ ဒှ်သၞလောဲ၊
ဒိုက်ယဝ်ကရောတ် စိုတ်ဍောတ်ဖိုလ်ဟွံမဲ။
၅၇၄။ သ္ပကုသိုလ်လ္ပချိၚ် အခိၚ်ခိုဟ်လ္ပဖအိုတ်။
သ္ပကုသိုလ်ယဝ်ချိၚ် ချိုတ်ဒးဂွိၚ်ပၠန်၊
၅၇၅။ သၞောဝ်လပကဵုဗၠေတ် အ္စာဝေတ်လ္ပဂိ။
ယဝ်ဗၠေတ်နူသၞောဝ် ဂွံဇၞော်မောဝ်ဝါတ်၊
အ္စာဝေတ်ဂိမ္ဂး ကြဴဒးဆဵုကျာတ်။
၅၇၆။ သတိလ္ပပအ် လ္ပပၠအ်အခိၚ်။
ယဝ်သတိပအ် ဟွံလအ်ဒးလေၚ်၊
ယဝ်ပၠအ်အခိၚ် အတိုၚ်ချိၚ်ဟွံပေၚ်။
၅၇၇။ သတိလ္ပအောန် ကမၠောန်လ္ပမှာ။
ယဝ်သတိအောန် ဇၟာပ်ကမၠောန်လီုလောဲ၊
ယဝ်ကမၠောန်မှာ သံသာဂၠိၚ်သ္ၚောဲ။
၅၇၈။ သောၚ်သောၚ်ကၠောန်အာ မှာမှာပါဲထောံ။
မှာမှာပါဲမှ ဝဲသၞပၠိုတ်။
၅၇၉။ သွက်ဇကုလေဝ်ကဵုဒှ် သွက်ညးတၞဟ်လေဝ်ကဵုနွံ။
သွက်ဇကုယဝ်ဒှ် ဂွံမြဟ်မြဴလၟိုန်၊
သွက်ညးတၞဟ်ယဝ်နွံ ဇၟာပ်ဘုံဒယှ်လၟိုန်။
သီုမာနယဝ်ပါ်ပါဲ အန္တရာယ်ကတဵုဒှ်၊
သီုစၞာဲယဝ်ကၠောန် ကမၠောန်လီုပြဟ်။
၅၈၁။ သွက်ဂကူလေဝ်ကၠောန် သွက်ကောန်လေဝ်စွံ။
သွက်ကောန်ဟွံစွံမ္ဂး ဟွံဗၠးဗျိဟီု။
၅၈၂။ သဘဴမၞိဟ်တီမှ သတိနွံမှ။
သဘဴမၞိဟ်တီမှ ကၠောံဍဒှ်ဖဵု၊
သတိနွံမှ ဝိရဳယဒှ်ဖိုလ်။
၅၈၃။ သၟးသၟးလ္ပမံၚ် ယံၚ်ယံၚ်လ္ပဟီု။
သၟးသၟးယဝ်မံၚ် သၟးသၟးဒှ်ရ၊
ယံၚ်ယံၚ်ယဝ်ဟီု မိတ်လီုလာ်ရ။
၅၈၄။ သွက်ဇကုကဵုဒှ် သွက်ညးတၞဟ်ကဵုနွံ။
သွက်ညးတၞဟ်ဟွံနွံ ဘုံလဵုဟွံစောန်။
၅၈၆။ သစ္စကဵုဒှ်မာန် အဓိဌာန်ကဵုတပ်။
သစ္စဒှ်မာန် ၜိုတ်ဂစာန်ဒှ်ပရဲ၊
၅၈၇။ သွက်ညးလေဝ်မၚ်မွဲ သွက်အဲလေဝ်ကဵုဒှ်။
သွက်ညးမၚ်မွဲ မိတ်ပြဲဒှ်အာ၊
သွက်အဲယဝ်ဒှ် မိပ်မြဟ်လောဲသွာ။
၅၈၈။ သစ္စပစွံဇၟာပ်ဒၞါဲ ဇၟာပ်သဟာဲပပတှ်ေ။
သစ္စစွံဇၟာပ်ဒၞါဲ အန္တရာယ်ဒှ်လောဲ၊
ဇၟာပ်သဟာပတှ်ေ သၠေဟ်ပၟာဒှ်လောဲ။  ။
(ဟ)
၅၈၉။ ဟွံဒးလ္ပဗက်အလိုက် ဟွံကြိုက်လ္ပဂိုတ်ကျိုၚ်။
ဟွံဒးယဝ်ဗက်အလိုက် ဒဒိုက်ဒးဆဵုမာန်၊
ဟွံကြိုက်ယဝ်ဂိုတ်ကျိုၚ် ညးဂြိုၚ်ဒးသီုကွာန်။
၅၉၀။ ဟွံမာန်လ္ပစွံစိုတ် ဟွံချိုတ်လ္ပထေၚ်။
ဟွံမာန်ယဝ်စွံစိုတ် ဇြဟတ်အိုတ်ကၠောန်ကျာတ်။
ဟွံချိုတ်ယဝ်ထေၚ် ဂွံဝေၚ်ဒုစ္စရိုတ်ဝါတ်။
၅၉၁။ ဟွံတီမ္ဂးသၟာန် ဟွံဆာန်မ္ဂးလ္ပပံၚ်။
ဟွံတီယဝ်ဟွံသၟာန် ဂမြၚ်ညာဏ်ဓီုဓုဲ၊
ဟွံဆာန်ယဝ်ပံၚ် ဒှ်အိန်ထံၚ်ဂြုဲဂြုဲ။
၅၉၂။ ဟီုအရေဝ်အဲလ္ပပါ စကာလ္ပကဟုက်။
ဟီုအရေဝ်ယဝ်အဲပါ မေတ္တာညးလီု၊
စကာယဝ်ကဟုက် စိုတ်ယှုက်ကမၠောန်လီု။
၅၉၃။ ဟွံထေက်လ္ပရာန် ဟွံဆာန်လ္ပကေတ်။
ဟွံထေက်ယဝ်ရာန် ပိုန်ဟာန်လေၚ်အိုတ်၊
ဟွံဆာန်ယဝ်ကေတ် ကြဴဒးညေတ်စိုတ်။
၅၉၄။ ဟီုလေဝ်ကဵု၁ာမ်ပြ ဝဲသၞလေဝ်ထပိုတ်။
ယဝ်ဟီုဍာမ်ပြ ကာယဟွံဍောၚ်၊
ဝဲသၞယဝ်ထပိုတ် ဂွံချိုတ်သောၚ်သောၚ်။
၅၉၅။ ဟီုလေဝ်ကဵုညှာ မေတ္တာလေဝ်ကဵုနွံ။
ဟီုယဝ်ဟွံညှာ ၜိုန်ဒှ်အ္စာလေဝ်ဒးဆဵုဝါတ်၊
မေတ္တာယဝ်ဟွံမဲ ၜိုန်ကၠဵုမွဲလေဝ်ဟွံဂံၚ်ကါတ်။
၅၉၆။ ဟီုဒးချိၚ်ဆ ဟွံလေပ်လ္ပသ္ပအ္စာ။
ဟွံလေပ်ယဝ်သ္ပအ်အ္စာ ဗၠေတ်မှာညးဗျိ။
၅၉၇။ ဟီုဂလာန်ကဵုဗိုန်ဇၟအ် ပအ်ပအ်လ္ပမံၚ်။
ဟီုဂလာန်ဟွံဗိုန်ဇၟအ် ဆလအ်ညးဟွံပတှ်ေ၊
ပအ်ပအ်ယဝ်မံၚ် အရာဂၠံၚ်ဒးယုတ်ကွေံ။
၅၉၈။ ဟွံညဳမ္ဂးလ္ပကၠောန် ဟွံစောန်မ္ဂးလ္ပကြီု။
ဟွံညဳယဝ်ကၠောန် ကမၠောန်ဂှ်ဟွံတန်လအ်၊
ဟွံစောန်ယဝ်ကြီု ၜိုတ်ဟီုဒှ်ပကရအ်။
၅၉၉။ ဟွံခိုဟ်လ္ပကေတ် ဟွံဗၠေတ်လ္ပစး။
ဟွံခိုဟ်ယဝ်ကေတ် ဒှ်ကွေတ်သမၠီု၊
ဟွံဗၠေတ်ယဝ်စး ဟွံကၠးမၞိဟ်ဓီုၜီု။
၆၀၀။ ဟွံကၠးလ္ပသ္ပအ္စာ တီမှာလ္ပကေတ်။
ဟွံကၠးယဝ်သ္ပအ္စာ အခါလဵုဟွံဂီုကၠီု၊
တီမှာယဝ်ကေတ် ဒှ်ဒ္ဂေတ်သမၠီု။
၆၀၁။ ဟွံချိုတ်ပၠိုတ်လ္ပစကာ ဟွံချပ်ဗ္စာလ္ပဖန်ဖက်။
ဟွံချိုတ်ပၠိုတ်ယဝ်စကာ အခါလဵုဟွံရာၚ်ဆာဲ၊
ဟွံချပ်ဗ္စာယဝ်ဖန်ဖက် ဒးခက်ခုဲဒၟံၚ်ဇၟာပ်ဒၞာဲ။
၆၀၂။ ဟွံဒးလ္ပစရ၊  မၞိဟ်စၞာဲဆလအ်လ္ပပံၚ်။
ဟွံဒးယဝ်စပၠန် ဨကန်ဒးယဲ၊
မၞိဟ်စၞာဲယဝ်ပံၚ် လ္ပာ်ဂၠံၚ်ခိုဟ်ဟွံမဲ။
၆၀၃။ ဟွံခိုဟ်လ္ပကၠောန်စုတ်၊ ဂလာန်မုတ်လ္ပဟီုညိ။
ဟွံခိုဟ်ယဝ်ကၠောန်စုတ် မၞိဟ်ယုတ်ညးကော်ခဴ၊
ဂလာန်မုတ်ယဝ်ဟီုမ္ဂး ကြဴဒးစံၚ်တူ။
၆၀၄။ ဟီုသီုမေတ္တာ၊ ကၠောန်သီုစေတနာ။
ယဝ်ကၠောန်သီုစေတနာ ဂွံပြာထာတၟး။
၆၀၅။ ဟီုကဵုဍာံပြ၊ မံၚ်လ္ပရုန်မဵု။
ယဝ်ဟီုဍာံပြ ဆဆဵုဟွံဒှ်တွဵု၊
ယဝ်မံၚ်ဟွံရုန်မဵု ဒှ်မ္ၚဵုနွံဖဵု။
၆၀၆။ ဟွံသၟာန်လ္ပဟီု၊ ဟွံစမ်ၜတ်လ္ပကေတ်။
ဟွံစမ်ၜတ်ယဝ်ကေတ် ဒဒိုက်ဇေတ်ဆဵုဒှ်။
ယဝ်ကွာ်သိုက်သိုက် ကျာ်သြဳဟွံလီု။
၆၀၈။ ဟွံရံၚ်ကိုန်လ္ပအာ၊ ဟွံရံၚ်အခါလ္ပကၠုၚ်။
ဟွံရံၚ်ကိုန်ယဝ်အာ ဒးမှာဒးၚုၚ်၊
ဟွံရံၚ်အခါယဝ်ကၠုၚ် ဒးဒုၚ်တက်ၜုၚ်။
၆၀၉။ ဟီုအရေဝ်လ္ပခဠပ်၊ အခါပ်ချပ်လ္ပဃရက်။
ဟီုအရေဝ်ယဝ်ခဠပ် ဒးလေၚ်ဒြပ်မာန်၊
ယဝ်ချပ်ခရက် ကသပ်ဇြိုဟ်နက်ဒှ်ဟွံမာန်။
ဟွံသၟာန်ယဝ်သှ် သွဟ်ဂှ်ဟွံမဲၚုဟ်၊
ဟွံဒှ်ယဝ်ဟီု ဒှ်သမၠီုရိပၞဟ်။
၆၁၁။ ဟွံတီလ္ပပံၚ်၊ ဟွံရံၚ်လ္ပကော်။
ဟွံတီယဝ်ပံၚ် ကြဴစံၚ်တူဒှ်မာန်၊
ဟွံရံၚ်ယဝ်ကော် ဘဲဇၞော်ဒှ်မာန်။
၆၁၂။ ဟွံမဲလေဝ်လ္ပစံၚ်၊ နွံမံၚ်လေဝ်လ္ပဏှဟ်။
ဟွံမဲယဝ်စံၚ် လ္ပာ်ဂၠံၚ်ခိုဟ်ညာတ်ဟွံမာန်၊
နွံမံၚ်ယဝ်ဏှဟ် ညးတၞဟ်က္ဍုဟ်သီုကွာန်။
၆၁၃။ ဟွံသၟာန်လ္ပသ္ပ၊ ဟွံတီလ္ပဒေါန်။
ဟွံသၟာန်ယဝ်သ္ပ ဒှ်ပွခိုဟ်ဟွံသေၚ်၊
ဟွံတီယဝ်ဒေါန် ဒှ်ကမၠောန်သမၠီုဟေၚ်။
၆၁၄။ ဟွံဆေၚ်လ္ပဟီု၊ သမၠီုလ္ပဝေတ်။
ဟွံဆေၚ်ယဝ်ဟီု မိတ်လီုဒှ်ဂွံ၊
၆၁၅။ ဟွံကေတ်လ္ပစး၊ ဟွံထ္ၜးလ္ပဟီု။
ဟွံကေတ်ယဝ်စး မံၚ်သၟးဒးပျဲ၊
ဟွံထ္ၜးယဝ်ဟီု ဒှ်သမၠီုကျောဲကျောဲ။
ဟိုတ်ပရေံယဝ်ညာတ် စိုတ်ဓါတ်မ္ၚိုဟ်ပြဲ၊
ဟိုတ်ဝါတ်ယဝ်ဆဵု မာနဍဵုလောဲ။
၆၁၇။ ဟွံထေက်မ္ဂးလ္ပဂြဟ်၊ ဟွံဒှ်မ္ဂးလ္ပဟီု။
ဟွံထေက်ယဝ်ဂြဟ် မၞိဟ်ဂှ်ဟွံမှး၊
ဟွံဒှ်ယဝ်ဟီု သမၠီုညးဂး ။
၆၁၈။ ဟွံတီဂှ်လ္ပဖေၚ်ခိုဟ်၊ ဟွံဍိုဟ်ဂှ်လ္ပထေၚ်သာ။
ဟွံဍိုဟ်ယဝ်ထေၚ်သာ အရာဝိုက်ဇၞော်။
၆၁၉။ ဟိုတ်ဂွံဒိုက်ဂှ်ဂၠာဲ၊  ဟိုတ်ဂွံဆာဲဂှ်ဂစာန်။
ဟိုတ်ဂှ်ဒိုက်ယဝ်ဂၠာဲ ဝေၚ်ဝါဲလေပ်ဒှ်ဖဵု၊
ဟိုတ်ဆာဲဂှ်ယဝ်ဂစာန်မ္ဂး ဒှ်ၚုဟ်မးနွံဖဵု။
၆၂၀။ ဟွံဗိုန်ဂှ်ကဵုကၠိုဟ်၊ ဟွံခိုဟ်ဂှ်ကဵုတီ။
ဟွံဗိုန်ယဝ်ကၠိုဟ် စိုတ်ခိုဟ်ဒှ်လောဲ၊
ဟွံခိုဟ်ယဝ်တီ ဟွံဒးတၞီဗၠိုက်မွဲ။
၆၂၁။ ဟလအ်ဂွံချိုတ်လွဳ၊ ဟလအ်ဂွံညဳဂှ်အေၚ်။
ဟွံလွဳမ္ဂး ဒးဒှ်ဒဒိုက်စဵုချိုတ်၊
ဟွံအေၚ်မ္ဂး ၜါလွးဒှ်အိုတ်။
ဟွံသိုက်ယဝ်ဒေါံမ္ဂး ဟွံဗၠးဒဒိုက်၊
ဟွံဂွံယဝ်စဴ ဗွဲကြဴဒးကလေၚ်ကွာ်။
၆၂၃။ ဟိုတ်နူပုၚ်လ္ပလီု၊ ဟိုတ်နူလမျီုလ္ပယုတ်။
ဟိုတ်နူပုၚ်ယဝ်လီု ဒဒိုက်ဇီုဒး၊
ဟိုတ်နူလမျီုယဝ်ယုတ် ဗျိပၠုတ်ညးဟွံဗၠး။
၆၂၄။ ဟွံဒးလ္ပကေတ်၊ ဟွံဗၠေတ်လ္ပထေဲ။
ဟွံဒးယဝ်ကေတ် ဒှ်ဒ္ဂေတ်သမၠီု၊
ဟွံဗၠေတ်ယဝ်ထေဲမ္ဂး ဟွံဗၠးညးဗျိဟီု။
၆၂၅။ ဟွံဆေၚ်လ္ပယှုက်၊ ဟွံစုက်လ္ပဟီု။
ဟွံစုတ်ယဝ်ဟီု သမၠီုဒှ်ရ။
၆၂၇။ ဟွံခိုဟ်လ္ပဆက်၊ ဝိပက်လ္ပဂလိုၚ်။
ဟွံခိုဟ်ယဝ်ဆက် ဂုဏ်ကြက်ဟွံမဲ၊
ဝိပက်ယဝ်ဂလိုၚ် ဝဲဂၠိုၚ်ရိုဟ်တ္ၚဲ။
၆၂၇။ ဟိုတ်ကဵုကၠိုဟ် ဖဵုခိုဟ်ကဵုတီ။
ဟိုတ်ကၠိုဟ်မဂး ဂွံဗၠးဒဒိုက်၊
ဖဵုခိုဟ်တီမဂး ဟွံဒးတၞီဗၠိုက်။   ။
(ဠ)
ဠကၠောန်ယဝ်ဟွံချိုတ်ပၠိုတ် ဒြပ်အိုတ်တမ်ဟောမ်၊
ဠချိုတ်မ္ၚဵုဟွံမဲ ဘဝပြဲဒးဟောမ်ဗြံ။
၆၂၉။ ဠသောၚ်ကဵုဒှ်ဖိုလ်၊ ဠသၠးကဵုဒှ်ဂုဏ်။
ဠသောၚ်ကဵုဒှ်ဖဵု တ္ၚဲလဵုလေဝ်ဟွံဇၞော်မောဝ်၊
ဠသၠးဂုဏ်ဟွံဒှ် တုပ်သၟဟ်ပၠေၚ်ဒြပ်ဏောဝ်။
ဠတီယဝ်ဟွံဍိုဟ် ဒှ်မၞိဟ်ခိုဟ်ဟွံသေၚ်၊
(ၜ)
ၜိုတ်ဂွံယဝ်ကေတ် ဒြပ်ဖကပုဇေတ်ဒှ်ဂၠိုၚ်၊
ၜိုတ်ဗၠေတ်ယဝ်ဝေတ် နွံဒ္ဂေတ်ခိုဟ်ဂၠိုၚ်။
၆၃၂။ ၜိုတ်ဂွံလ္ပစဖအိုတ်၊ ၜိုတ်စိုတ်ဒှ်လ္ပဟီု။
ၜိုတ်ဂွံယဝ်စဖအိုတ် ဒြပ်အိုတ်ဒးဝါတ်၊
ၜိုတ်စိုတ်ဒှ်ယဝ်ဟီု ဒှ်သမၠီုမတ်ဟွံညာတ်။
၆၃၃။ ၜိုတ်တီကေတ်ကဵုမာန်၊ ၜိုတ်ဆာန်ကဵုဒှ်ဖိုလ်။
ၜိုတ်တီယဝ်ကေတ်မာန် နိဗ္ဗာန်စိုပ်လောဲလောဲ၊
ၜိုတ်ဆာန်ယဝ်ဒှ်ဖိုလ် နွံကဵုဂုဏ်ပရဲ။
၆၃၄။ ၜိုတ်လေပ်ဂှ်ဟီု၊ ၜိုတ်ကြီုဂှ်ကၠောန်။
ၜိုတ်လေပ်ယဝ်ဟွံဟီု ဒှ်သမၠီုရ၊
ၜိုတ်ကြီုဟွံကၠောန် ညးစၞောန်လပုဟ်တဲရ။
ၜိုတ်နွံယဝ်တြပ်စိုတ် ဍောၚ်ၜိုတ်ဟွံဒှ်၊
၆၃၆။ ၜိုတ်ဖဲလ္ပရံၚ်၊ ၜိုတ်မံၚ်လ္ပကၠောန်။
ၜိုတ်ဖဲဓဝ်ယဝ်ရံၚ် ဂွံအံၚ်ဇၞးဝါတ်၊
ၜိုတ်မံၚ်ဓဝ်ယဝ်ကၠောန် ဂွံစောန်ဝါတ်ဂါတ်။
၆၃၇။ ၜိုန်ညးလက်လ္ပထေဲ၊ ၜိုန်ညးကသေဲလ္ပပတှ်ေ။
ညးလက်ထေဲမ္ဂး ၚုဟ်မးစှ်ေအိုတ်၊
ညးကသေဲပတှ်ေမ္ဂး ဟွံဗၠးစံၚ်တူစိုတ်။
၆၃၈။ ၜိုတ်ညးလျုၚ်လ္ပသၠုၚ်၊ ၜိုတ်ညးဒုၚ်လ္ပကေတ်။
ၜိုတ်ညးလျုၚ်ယဝ်သၠုၚ် မွဲတ္ၚဲဒးၚုၚ်ၚ၊
ၜိုတ်ညးဒုၚ်ယဝ်ကေတ် ဒှ်ဒ္ဂေတ်ဗာလ။
၆၃၉။ ၜိုန်ဒးလေပ်ဒးဗ္စာ၊ ၜိုန်မှာလေဝ်ဒးအေၚ်။
ၜိုန်ဒးယဝ်ဟွံဗ္စာ ဒှ်ဟိုတ်စိုတ်သာသ္ပအ်၊
ၜိုတ်မှာယဝ်ဟွံအေၚ် ဒးလေၚ်ဒိုက်လအ်။
၆၄၀။ ၜိုတ်ဒှ်လ္ပကၠောန် ၜိုတ်ကဟောန်လ္ပလက်။
ၜိုတ်ဒှ်ယဝ်ကၠောန် ဒှ်ကမၠောန်ပၠေၚ်ဒြပ်၊
၆၄၁။ ၜိုန်ဒးလ္ပဟီု၊ ၜိုန်လီုလ္ပဝေတ်။
ၜိုန်ဒးယဝ်ဟီု မိတ်လီုဒှ်မာန်၊
ၜိုန်လီုယဝ်ဝေတ် သၞဇေတ်ဒှ်မာန်။
ဍုဟ်ဒှ်ၚုဟ်ဖန် လက်သဏ်အံၚ်ဇၞး၊
ဒုဟ်ယဝ်ဒှ်ပရဲ အာဇနဲညးဂး။
၆၄၃။ ၜတ်ၜတ်ဆက်ဆောမ်၊ ကောမ်ကောမ်လွဳ။
ၜတ်ၜတ်ဆက်ဆောမ် ပကောမ်မၞိဟ်လောဲ၊
ကောပ်ကောမ်ဂိုတလွဳ ညးပချဳဟွံလောဲ။
၆၄၄။ ၜက်ၜက်ဆက်ဆောမ်၊ ကောမ်ကောမ်လွဳ။
ကောမ်ကောမ်ဂိုတ်လွဳ ညးပချဳဟွံလောဲ။   ။
(ၝ)
၆၄၅။ ၝောံမၞိဟ်ဂှ်ရဴဂဴ၊ မၞိဟ်ဘာဂှ်ပံၚ်ဖက်။
ၝောံမၞိဟ်ယဝ်ရဴဂဴ ဂါရဝဒှ်၊
ယဝ်ပံၚ်ဖက်ကဵုမၞိဟ်ဘာ ဇၟာပ်အရာကုသဵုလ်ဒှ်။
၆၄၆။ ၝကၠောန်ဂှ်ခပျ်၊  ၝတပ်ဂှ်ကေတ်။
ၝကၠောန်ယဝ်ဟွံချပ် ဟွံစိုပ်ဒတုဲရ၊
ၝတပ်ဂှ်ယဝ်ဟွံကေတ် ဒးဗၠေတ်ေဒၟံၚ်တွဵုရ။  ။
(အ)
၆၄၇။ အရေဝ်ဖအောန်၊ ကမၠောန်ဂလိုၚ်။
အရေဝ်ယဝ်ဖအောန် ဟွံမှာလောန်ရ၊
ကမၠောန်ယဝ်ဂလိုၚ် ဂွံဒုၚ်ထိုၚ်သး။
၆၄၈။ အခိၚ်ညဳဂှ်ပါ်ပါဲ ၊  စိုတ်စၞာဲဂှ်လ္ပထ္ၜး။
စိုတ်စၞာဲယဝ်ထ္ၜး ဂကောမ်ပြးဍာံပြ။
ယဝ်ရအေၚ်မာန် နိဗ္ဗာန်ဟွံလအ်ဒးစိုပ်၊
ယဝ်ဆာန်လေပ်ရ ဝဲသၞဟွံဆက်စပ်။
စိုတ်ဓါတ်ယဝ်သၠုၚ်ပြဲ မွဲတ္ၚဲဂွံရာၚ်ဆာဲ။
၆၅၁။ အတိုၚ်ထေၚ်လ္ပဟီုစုတ်၊ အတိုၚ်ယုတ်လ္ပစွံလဝ်။
အတိုၚ်ထေၚ်ဟီုစုတ် ဒ၊ဟုတ်လီုလာ်၊
အတိုၚ်ယုတ်စွံလဝ် ၜိုန်ကဝ်တူဟွံဆဵုတသိုက်။
၆၅၂။ အရေဝ်လ္ပကဵုလောန်၊ ဇၟာပ်ကၠောန်လ္ပဃရေတ်။
အရေဝ်လောန်မ္ဂး ကောန်ဒးကဵုညး၊
ဇမာပ်ကၠောန်ယဝ်ဃရေက် ဟွံဗၠးလက်ညး။
၆၅၃။ အခိၚ်လ္ပကဵုလောန်၊ ကမၠောန်လ္ပကဵုယုတ်။
၆၅၄။ အရေဝ်ဟွံမဲလ္ပဟီု၊ သမၠီုလ္ပပံၚ်။
အရေဝ်ဟွံမဲယဝ်ဟီု သမၠီုဒှ်အာရ၊
၆၅၅။ အရက်လေဝ်လ္ပသုၚ်၊ ဍာ်လျုၚ်လေဝ်လ္ပကမၠိ။
အရက်ယဝ်သုၚ် ဒးဒုၚ်နရက်၊
ဍာ်လျုၚ်ယဝ်ကမၠိ ကောန်တိတိုန်ခက်ဗြက်။
၆၅၆။ အဲခိုဟ်လေဝ်လ္ပဂး၊ ဟွံဒးလေတ်လ္ပကေတ်။
အဲခိုဟ်လေဝ်ဂး ဟွံဗၠးက္ဍုဟ်ညးတၞဟ်၊
ဟွံဒးယဝ်ကေတ် ဟွံဗၠးက္ဍုဟ်ညးတၞဟ်။
၆၅၇။ အဲဂှ်လ္ပဆာန်ဂၠိုၚ်၊ အတိုၚ်ဒှ်ဂှ်ဟီု။
ယဝ်ဆာန်အဲဂၠိုၚ် နိဗ္ဗာန်ဇြိုၚ်ဂွံဆဵု၊
အတိုၚ်ဒှ်ယဝ်ဟွံဟီု ကမၠောန်လီုဒှ်ဆဆဵု။
၆၅၈။ အတိုၚ်တီဂှ်ကေတ်၊ အတိုၚ်ဗၠေတ်ဂှ်ဒုၚ်ဝန်။
အတိုၚ်တီယဝ်ဟွံကေတ် တီဗၠေတ်ဂၠံၚ်ဍာန်၊
အတိုၚ်ဗၠေတ်ဟွံဒုၚ်ဝန် လောန်ဂၠိုၚ်ဒှ်ကြာန်။
၆၅၉။ အခေတ်လေဝ်ဒးဗက်၊ နရက်လေဝ်ဒးဖေက်။
ယဝ်ဟွံဗက်ခေတ် ၜေတ်ညးဟွံမာန်၊
နရက်ယဝ်ဟွံဖေက် သဳဒေက်ဒှ်ဂွံမာန်။
ဟီုဒုဟ်ယဝ်တ္ၚအ် ဆလအ်ဟွံမံက်ဂတဝ်။
အခါန်ယုတ်ယဝ်ကၠိုဟ် ဂၠံၚ်ခိုဟ်ဒှ်လောဲ၊
၆၆၂။ အဃောခိုဟ်လ္ပယုတ်၊ အဃောဟုတ်လ္ပကြာန်။
အဃောခိုဟ်ယဝ်ယုတ် ညံၚ်စုတ်အသုဘပ္ဍဲပုၚ်၊
အဃောဟုတ်ယဝ်ကြာန် ပိုန်ဟာန်ဟွံဇၞော်သၠုၚ်။
၆၆၃။ အကြာကၠဵုလေဝ်ဂၠာဲနယ်၊ အကြာပေါဲလေဝ်ဂၠာဲဓရ်။
ၜိုန်နယ်ကၠဵု ဂွံဖိုလ်ဂၠိုၚ်ဂၠေၚ်၊
ၜိုန်အကြာပေါဲလေဝ် သံဝေဂမံၚ်ထေၚ်။
၆၆၄။ အတိုၚ်ထေဲလ္ပဟီု၊ အတိုၚ်ဟီုလ္ပမံၚ်။
အတိုၚ်ထေဲယဝ်ဟီု လီုလာ်လေၚ်အိုတ်၊
အတိုၚ်လီုယဝ်မံၚ် ဟွံဗၠးစံၚ်တူစိုတ်။
၆၆၅။ အတိုၚ်အီဂှ်ကဵုဒှ်၊ အတိုၚ်ဒယှ်ဂှ်မံၚ်အာ။
အတိုၚ်အီဟွဒှ် ရသ်သာဟွံမဲ၊
အတိုၚ်ဒယှ်ဟွံမံၚ်ဂှ် ညးတၞဟ်ထေၚ်သောဲ။
အတိုၚ်ဟီုဟွံဒှ် အရေဝ်ဂှ်ဟွံမဲဖဵု၊
အတိုၚ်ဒှ်ဟွံတီ ဒးတၞီဗၠိုက်တွဵု။
၆၆၇။ အိန်ရဳဂှ်ထိၚ်၊ ထဝိၚ်ဂှ်စွံ။
အိန်ရဳထိၚ်မှ ကာယရံၚ်ဆာဲ၊
ထဝိၚ်စွံမှ သောကစ္ဍးပါဲ။